בבא קמא פרק שני 'כיצד הרגל'

משנה:

כיצד (כלומר: במה) הרגל מועדת?[[1]](#footnote-1) לשבר בדרך הלוכה (כלומר בכך היא מועדת: שמשברת דרך הלוכה):

הבהמה מועדת להלך כדרכה ולשבר (קפריך בגמרא: היינו רגל היינו בהמה, הא תנא ליה 'לשבר דרך הלוכה'!? [רש"י מסביר שהוא מפרש את המשנה לפי קושית הגמרא להלן; כי לולא הגמרא היה לפרש את המשנה אחרת: כיצד 'הרגל מועדת לשבר דרך הילוכה' – כפי שנאמר במשנה לעיל דף יד ע"ב? הבהמה מועדת להלך כדרכה ולשבר; וכן שאר 'כיצד' במשניות בפרק זה]);

היתה מבעטת (שינוי הוא זה, ותולדה דקרן, הלכך חצי נזק ותו לא) או שהיו צרורות מנתזין מתחת רגליה ושברה את הכלים (אף על גב דלאו שינוי הוא, אלא אורחיה הוא - אפילו הכי חצי נזק ותו לא, דהלכתא גמירי להו; וברשות הניזק קאמר, דברשות הרבים פטור, כדאוקימנא בריש פרק קמא (דף ג:): דצרורות תולדה דרגל לפוטרו ברשות הרבים) - משלם חצי נזק.

דרסה על הכלי ושברתו, ונפל [שבר מהכלי הנשבר] על כלי (אחר) ושברו: על הראשון משלם נזק שלם (נזקי רגל הן, ומשלמת כולה), ועל האחרון (על ידי צרורות נשבר) - (הלכך) משלם חצי נזק.

התרנגולין מועדין להלך כדרכן ולשבר; היה דליל קשור ברגליו (כל דבר הנקשר ברגל התרנגול קרי 'דליל', ואית דגרסי 'דלי') או שהיה מהדס (מרקד) ומשבר את הכלים - משלם חצי נזק (דדליל היינו צרורות כדמפרש בגמרא: דאדייה אדויי; והידוס נמי: כגון שהתיז, והצרורות שברו את הכלים).

(בבא קמא יז,ב)

גמרא:

אמר ליה רבינא לרבא: היינו 'רגל' היינו 'בהמה' (מאי 'רגל' ומאי 'בהמה' דתני תרתי במתניתין? הא חדא היא, ואמאי הדר תני 'הבהמה מועדת')?

אמר ליה: תנא אבות (רגל ממש, שדרסה ברגליה) וקתני (וסיפא קתני) תולדות (הבהמה מועדת להלך כדרכה ולשבר בגופה ובשערה ובשליף שעליה דרך הלוכה - דתולדות דרגל הן, דהזיקה מצוי ואין כוונתה להזיק).

אלא מעתה - סיפא [המשנה הבאה, בדף יט,ב] דקתני '[כיצד] *השן מועדת* [לאכול את הראוי לה]*; הבהמה מועדת* [לאכול פירות וירקות]' - מאי אבות ומאי תולדות איכא ((והא) ליכא למימר דהאי דתנא 'בהמה מועדת לאכול פירות וירקות' הוי להו תולדה, דהיינו שן ממש)!? (ותולדה דשן היינו נתחככה בכותל להנאתה.)

הוה קמהדר ליה (רבא לרבינא) בבדיחותא (בשחוק), ואמר ליה: אנא שנאי חדא (רישא) ואת שני חדא (סיפא).

וטעמא מאי (אסיפא קאי [כיצד השן מועדת וכו'])?

אמר רב אשי: תנא שן דחיה וקתני שן דבהמה: סלקא דעתא אמינא [שמות כב,ד: כי יבער איש שדה או כרם] ושלח את בעירה [ובער בשדה אחר - מיטב שדהו ומיטב כרמו ישלם] כתיב ('בעירה' היינו תרגום של בהמה), בהמה -אִין, חיה - לא, קא משמע לן (מתניתין דאשן דחיה נמי מיחייב,) דחיה בכלל בהמה (דכתיב (דברים יד,ד) 'זאת הבהמה אשר תאכלו' ומפרש בתריה 'איל צבי ויחמור' (דברים יד,ה)).

אי הכי - הא (שן בהמה) מבעי ליה למיתני ברישא (והדר שן חיה)!?

האי דאתיא ליה מדרשא - חביבא ליה.

אי הכי רישא נמי [משנתנו שעוסקת ברגל] ליתני ההיא (בהמה, דהוי תולדה) דלא כתיבא, ברישא?

הכי? השתא: התם אידי ואידי (שן דחיה ושן דבהמה) אבות נינהו; הך דאתיא ליה מדרשא - חביבא ליה; הכא (גבי רגל) - שביק אב ותני תולדה (בתמיה)?

איבעית אימא: איידי דסליק מרגל (בפרק קמא (דף טו,ב) תנן [במשנה: חמשה תמים וחמשה מועדים] '*הרגל מועדת*' ולא תנן 'הבהמה') פתח ברגל.

תנו רבנן: '*בהמה מועדת להלך כדרכה ולשבר; כיצד? בהמה שנכנסה לחצר הניזק והזיקה בגופה דרך הלוכה, ובשערה דרך הלוכה, באוכף* (שול"א בלע"ז) *שעליה, ובשליף* (משאוי שבאמתחת ובמרצופין) *שעליה, ובפרומביא שבפיה, ובזוג שבצוארה, וחמור במשאו - משלם נזק שלם.*

*סומכוס אומר: צרורות, וחזיר שהיה נובר* (בחוטמו; ובלע"ז פורי"ר) *באשפה והזיק - משלם נזק שלם*'. (סומכוס לית ליה הלכתא דחצי נזק צרורות, אלא נזק שלם סבירא ליה.)

'*הזיק*' [בדברי סומכוס] – פשיטא!?

אלא אימא '*התיז* (דהוה צרורות) *והזיק - משלם נזק שלם*'.

'*צרורות*'? מאן דכר שמיהו?

חסורי מחסרא והכי קתני [בברייתא, לפני דברי סומכוס]: '*צרורות*' - כי אורחייהו (כלומר: אף על גב דאורחייהו להתיז צרורות) – '(משלם) *חצי נזק* (כדמפרש לקמיה: דהלכתא גמירי לה)*;* (וכן) *וחזיר שהיה נובר באשפה והתיז* (צרורות בחוטמו) *והזיק - משלם חצי נזק* (הוי נמי כצרורות דרגל דכל מה שהוא כחו ולא גופו קרי צרורות)*;* [ועכשיו באים דברי סומכוס כמו שכתובים בברייתא]*: סומכוס אומר: צרורות, וחזיר שהיה נובר באשפה והתיז והזיק - משלם נזק שלם*'.

[במשנה: התרנגולין מועדין להלך כדרכן ולשבר; היה דליל קשור ברגליו או שהיה מהדס (מרקד) ומשבר את הכלים - משלם חצי נזק.]

תנו רבנן: '*תרנגולין שהיו מפריחין ממקום למקום ושברו כלים בכנפיהן* (שנגעו בכנפיהם בכלי) *- משלמין נזק שלם; ברוח שבכנפיהן* (היינו צרורות, דכחו הוא) *- משלמין חצי נזק.*

*סומכוס אומר: נזק שלם*'.

תניא אידך: '*תרנגולין שהיו מהדסין* (מרקדין) *על גבי עיסה ועל גבי פירות, וטינפו או ניקרו* (בחרטום שלהם שקורין בי"ק) *- משלם נזק שלם; העלו עפר* (מן הארץ לעיסה) *או צרורות - משלמין חצי נזק.*

*סומכוס אומר: נזק שלם*'.

תניא אידך: '*תרנגול שהיה מפריח ממקום למקום, ויצתה רוח מתחת כנפיו ושיברה את הכלים - משלם חצי נזק*'.

סתמא כרבנן.

אמר רבא: בשלמא סומכוס - קסבר כחו כגופו דמי; אלא רבנן: אי כגופו דמי - כוליה נזק בעי לשלם, ואי לאו כגופו דמי - חצי נזק נמי לא לשלם (דלא אשכחן חצי נזק אלא במשונה, אבל במידי דאורחיה לא)?

הדר אמר רבא: לעולם כגופו דמי, וחצי נזק צרורות הלכתא גמירי לה.

אמר רבא: כל שבזב טמא (משמע נגיעה ממש) - בנזקין משלם נזק שלם; כל שבזב טהור (כגון שזרק חפץ על אדם - הוי טהור) - בנזקין (כעין צרורות חצי נזק) משלם חצי נזק.

ורבא - צרורות אתא לאשמועינן (בתמיה)?

לא! רבא - עֶגְלָה מושכת בקרון קא משמע לן (אתא לאשמועינן דבזב טמא: אם הלכה קרון שהזב עליה על גבי כלים – טמאים, משום מדרס הזב; ובנזקין נמי: עגלה שמשכה בקרון על גבי כלים - כגופה הוי, ולא כצרורות; ואם התיז צרורות מתחת הקרון - דבזב טהור - בנזקין נמי צרורות נינהו).

תניא כותיה דרבא: '*בהמה מועדת לשבר בדרך הלוכה. כיצד? בהמה שנכנסה לחצר הניזק, והזיקה בגופה דרך הלוכה, ובשערה דרך הלוכה, באוכף שעליה, ובשליף שעליה, ובפרומביא* (רסן) *שבפיה, ובזוג* (אישקליטא) *שבצוארה, וחמור במשאו, ועגלה מושכת בקרון - משלם נזק שלם*'.

תנו רבנן: '*תרנגולים שהיו מחטטין* (מנקרין בחרטומיהן) *בחבל דלי, ונפסק החבל, ונשבר הדלי - משלמין נזק שלם*'.

בעי רבא: דרסה על כלי ולא שברתו, ונתגלגל למקום אחר ונשבר - מהו? בתר מעיקרא (שדחפתו) אזלינא, וגופיה הוא (ובגופה תבר מנא)? או דלמא בתר תבר מנא אזלינא, וצרורות נינהו?

תפשוט ליה מדרבה, דאמר רבה: 'זרק כלי מראש הגג ובא אחר ושברו במקל (קודם שנח) – פטור (המשברו, וחייב הזורק), דאמרינן ליה: מנא תבירא תבר"' (אלמא בתר מעיקרא אזלינן; והואיל וסופו לישבר לכשינוח כמי ששברו הוא דמי).

לרבה פשיטא ליה, לרבא מבעיא ליה!

תא שמע: '*הידוס* (רקידת התרנגולים) *אינו מועד; ויש אומרים הרי זה מועד*'.

'הידוס' סלקא דעתך (אמאי לא ליהוו מועד הא אורחיה הוא)? אלא לאו 'הידוס והתיז' (שגלגל הכלי ברקידתו למקום אחר, ונשבר), ובהא קמפלגי: דמר סבר: בתר מעיקרא אזלינן (מאן דאמר 'מועד' לנזק שלם - סבר בתר מעיקרו אזלינן), ומר סבר: בתר תבר מנא אזלינן?

לא,

(בבא קמא יח,א)

בהתיז צרורות (והצרורות שברו הכלים והוא לא נגע בכלי), ובפלוגתא דסומכוס ורבנן קמיפלגי (מאן דאמר 'מועד' - סבר לה כסומכוס, ומאן דאמר 'אינו מועד' סבר לה כרבנן).

תא שמע: '*תרנגולין שהיו מחטטין בחבל דלי ונפסק החבל ונשבר הדלי* (קא סלקא דעתא דעל ידי שהיה התרנגול מנקר את החבל נתגלגל הדלי ונשבר) *- משלמין נזק שלם*' - שמע מינה בתר מעיקרא אזלינן!

תרגמא (הא דקתני נזק שלם) אחבל.

והא חבל - משונה הוא (שאין דרך שן לאכול את שאין ראוי לה, וחצי נזק לשלם)?

דמאוס בלישה (שמדובקת בו עיסה; 'דמאוס' לשון לכלוך).

והא 'נשבר דלי' קתני?

אלא סומכוס היא (ולעולם בתר תבר מנא אזלינן, וצרורות הן, וסומכוס היא), דאמר צרורות נזק שלם משלם.

אי סומכוס - אימא סיפא: '*ניתז ממנו שבר, ונפל על כלי אחר, ושברה: על הראשון משלם נזק שלם, ועל האחרון משלם חצי נזק*'; ואי סומכוס - מי אית ליה חצי נזק? וכי תימא שאני ליה לסומכוס בין [נזק] כחו לכח כחו (דלי שנתגלגל הוי 'כחו', והאחר שנשבר בצרורות הדלי הוי 'כח כחו') - ואלא הא דבעי רב אשי (לקמן בשמעתין): 'כח כחו' לסומכוס - ככחו דמי או לאו ככחו דמי? תפשוט ליה דלאו ככחו דמי! אלא לאו - רבנן היא! שמע מינה בתר מעיקרא אזלינן.

אמר רב ביבי בר אביי: דקאזיל מיניה מיניה (דתרנגול ולא נשבר על ידי גלגול למקום אחר, אלא הוא דוחפו כל שעה ובשעת שבירה נמי). [אם כך – מדוע הזכירה הברייתא את החבל?]

בעי רבא: חצי נזק צרורות - מגופו משלם [כמו שור תם שמשלם חצי נזק]? או מעלייה משלם?: מגופו משלם דלא אשכחן חצי נזק דמשלם מעלייה? או דלמא מעלייה משלם, דלא אשכחן כאורחיה דמשלם מגופיה?

תא שמע: '*הידוס אינו מועד, ויש אומרים הרי זה מועד*'; 'הידוס' סלקא דעתך? אלא לאו הידוס והתיז, ובהא קמיפלגי: מאן דאמר 'אינו מועד' קסבר מגופו משלם (והיינו 'אינו מועד': דדינו כתָם לכל מילי), ומאן דאמר 'מועד' קסבר מעלייה משלם (והאי 'מועד' דקאמר - לאו לנזק שלם, אלא לענין עלייה לחצי נזק)!?

לא, בפלוגתא דסומכוס ורבנן קמיפלגי (ו'מועד' - לנזק שלם קאמר).

תא שמע: '*הכלב שנטל חררה והלך לגדיש ואכל החררה והדליק את הגדיש: על החררה משלם נזק שלם (דהיינו שן), ועל הגדיש משלם חצי נזק*' (והא - מתניתין היא בפירקין); מאי טעמא? לאו משום דהויא להו צרורות (והדלקת גדיש הוי 'צרורות': דאינו אלא 'כחו', שהוא מניח כאן הגחלת, והוא הולך ודולק למקום אחר), ותני עלה (בתוספתא): '*משלם* (להאי) *חצי נזק מגופו*' [וזו תשובה לרבא, שמגופו משלם]?

ותסברא (משום צרורות כי אורחייהו מחייב לה)? לרבי אלעזר (דאמר בברייתא) נזק שלם – (ואפילו אי סבירא ליה כסומכוס דאמר: 'צרורות נזק שלם') - מגופיה מי אשכחן ['מגופיה' – הוא דין בשור תם לגבי קרן ולא שמענו דין 'מגופו' לענין אחר]?

(וכל אורחיה, כגון צרורות - רבא גופיה לא קמיבעי ליה אלא אליבא דרבנן, דאמרי 'חצי נזק' - מבעיא ליה אי הואי האי כשאר חצי נזק ומגופו, או דלמא בתר כאורחיה אזלינן, וכל כי אורחיה - מעלייה הוא; אבל אליבא דסומכוס - פשיטא ליה לרבא דמעלייה משלם, דהא לכל מילי כמועד משוי להו.)

אלא כגון דשני בהא בגחלת (שנטלה בפיו והניחה, דהיינו שינוי; אלא בעיין - מהכא לא תפשוט: דאי בצרורות – כאורחייהו, דכולי עלמא מעלייה משלם; והכא בצרורות ששינה בהן קמיפלגי, ובצרורות כי אורחייהו - בין רבי אלעזר בין תנא קמא סבירא להו כסומכוס, דנזק שלם משלם, הלכך הכא - דשני 'בצרורות' קאמר תנא קמא חצי נזק ומגופו משלם, דמשונה הוא, ותולדה דקרן), ורבי אלעזר סבר לה כרבי טרפון, דאמר (כדאמרינן לקמן (דף כד:) בשמעתין) '*משונה קרן בחצר הניזק: נזק שלם משלם*' (והואיל ומשונה הוא – אף על גב דנזק שלם משלם - מגופו הוא דמשלם).

(האי 'ותסברא' דקפרכת ובעית למידק מדרבי אלעזר דלאו בצרורות כי אורחייהו מצינן לאוקמיה -) ולא היא (לאו דוקא, ודחייה הוא: דמצי לדחויי ולמימר: דלאו בכי אורחיה פליגי, אלא בדשָני, אבל מגופה לא תידוק הכי, דהא שפיר מצית לאוקמא בצרורות כי אורחייהו, ותפשוט דצרורות מגופו משלם): (ד)מאי טעמא מוקמת לה (בשינוי) כרבי טרפון? משום נזק שלם (במידי דאורחיה לא אשכחן מגופו)? (הא - לא תיקשי, דלעולם בצרורות פליגי, ו)רבי אלעזר סבר כסומכוס, דאמר '*צרורות - נזק שלם משלם*', וסבר לה כרבי יהודה, דאמר (לקמן, במוּעד, בפרק 'שור שנגח ארבעה' (דף מה,ב)) '*צד תמות במקומה עומדת*' (והלכך גבי צרורות נמי, לסומכוס, דחשיב ליה מוּעד - משלם החצי מגופו), וכי קתני 'מגופו' - אצד תמות.

אמר ליה רב סמא בריה דרב אשי לרבינא: אימור דשמעת ליה לרבי יהודה בתם ונעשה מועד; במועד מתחילתו (כגון צרורות, דאורחייהו) -

בבא קמא יח,ב)

מי שמעת ליה (הא לא הוי לה תמות מעולם)? (ואי בצרורות כי אורחיה מוקמת לה, ולמפשט דצרורות - מגופו משלם - דרבי אלעזר תיקשי.)

אלא כי קאמר רבי אלעזר 'נזק שלם' - כגון דאייעד, ובהא קמיפלגי: מר סבר יש העדאה לצרורות, ומר סבר אין העדאה לצרורות (אלא אי בעית לאוקמא בצרורות כי אורחייהו ולמפשט בעיא דרבא: דמגופו משלם - לא תוקמא בצרורות דחד זימנא וכי אורחיה, דאם כן דרבי אלעזר לא משכחת לה אלא בדשָני בצרורות, ואייעד שלשה זימני בהכי, דהדר הוה ליה כאורחיה; ואמרי רבנן חצי נזק, כשאר צרורות דמועדין מתחילתן, ואפילו הכי חצי נזק ותו לא: האי נמי, דשָני ואייעד - לא חמור ממועד מתחילתו, ואין העדאה לצרורות ששינה בהן; ומדקתני 'מגופו' - אלמא צרורות כי אורחיה נמי מגופו; ורבי אלעזר סבר דצרורות כי אורחייהו כרבנן, דפליגי אסומכוס, ושני ואייעד נפקא מתולדה דרגל, ונעשה תולדה דקרן, ויש להן העדאה לשלם נזק שלם: החצי מגופו, דצד תמות במקומה עומדת, וחצי מן העלייה.

לישנא אחרינא **אלא בדאייעד** בצרורות כי אורחייהו תלתא זימני, ובהא פליגי: רבי אלעזר סבר '**יש העדאה לצרורות**' כשאר חצי נזקין שבאין על ידי העדאה לכלל נזק שלם; האי נמי שתחילתו חצי נזק - כי אייעד תלתא זימני - משלם נזק שלם, ומגופו - אצד תמות. כך שמעתי – ועיקר. אבל קשה לי: כיון דמעיקרא הוי אורחיה, ואפילו הכי חצי נזק משלם, מה לי חד זימנא מה לי מאה זימני).

אלא הא דבעי רבא [להלן]: 'יש העדאה לצרורות (כי אורחייהו אם עשאן שלש פעמים: מי אמרינן כיון דבזימנא קמייתא משלם חצי נזק כי קרן, לקרן מדמינן ליה) או אין העדאה לצרורות'? - אי לרבנן אין העדאה לצרורות, אי לרבי אלעזר יש העדאה לצרורות!?

(ולגירסא קמייתא: **אלא הא דבעי רבא יש העדאה לצרורות** אם שינה בהן ועשה על ידי שינוי שלש פעמים: מי אמרינן כיון דשינוי הוא - נפקא מדין צרורות דרגל, וחל עלייהו דין קרן, וכי אייעד משלם נזק שלם, וכי גמיר הלכתא אצרורות - כי אורחייהו, שהן תולדה דרגל גמיר;

איכא דאמרי: כיון דתולדה דרגל היא, דהא אורחיה הוא - אין להם העדאה, דהא מזימנא קמייתא אייעד ליה, ואפילו הכי אינו משלם אלא חצי נזק).

אמר לך רבא: כי מיבעיא לי לדידי - אליבא דרבנן, דפליגי עליה דסומכוס (וכדפרשינן); אבל הכא [בענין הכלב והחררה והגחלת] - בין לרבנן בין לרבי אלעזר כסומכוס סבירא להו, דאמר '*צרורות נזק שלם משלם*' (והכא סבירא לי דבין רבנן ובין רב אלעזר כסומכוס); וטעמא מאי אמור רבנן 'חצי נזק'? דשָני ולא אייעד, ובפלוגתא דרבי טרפון ורבנן קמיפלגי (ובזימנא קמייתא קמיפלגי דקאמר רבי אלעזר נזק שלם, ורבנן אמרי חצי נזק, ובדשָני בצרורות, כגון שזרק הכלב הגחלת בידו על הגדיש - דכיון דלאו הני צרורות כי אורחייהו - הוו תולדה דקרן; הלכך לרבנן חצי נזק ומגופו, ורבי אלעזר - כרבי טרפון, דמשונה בחצר הניזק משלם נזק שלם.

וניחא ליה לרבא לאוקמינהו לרבנן ורבי אלעזר כסומכוס: דאילו לרבנן לא פסיקא ליה לאוקמי להא בצרורות על ידי שינוי, דכיון דבכי אורחיה סבירא להו לרבנן דפליגי עליה דסומכוס, דחצי נזק הוא דמשלם ותו לא - דלמא בצרורות על ידי שינוי סבירא להו דיש שינוי לרביע נזק, וכדבעי רב אשי לקמן: יש שינוי לרביע נזק? כו').

אימור דשמעת ליה לרבי טרפון 'נזק שלם', 'מגופו' מי שמעת ליה?

אִין.

מהיכא מייתי לה (רבי טרפון למשונה בחצר הניזק)?

מקרן מרשות הרבים (כדמפרש במתניתין), (הלכך) דיו לבא מן הדין להיות כנדון (ומה להלן מגופו אף כאן מגופו).

והא רבי טרפון לית ליה 'דיו' (דאי אית ליה דיו - לא ישלם אלא חצי נזק, כקרן ברשות הרבים)?

כי לית ליה 'דיו' היכא דמפריך קל וחומר (כגון אי הוה אמרינן 'דיו' דלא משלם אלא פלגא - מאי אהני לן קל וחומר? הא מקרא נמי שמעינן, דברשות הניזק לא גרע, דהא בקרא דנגיחת תם לא כתיב רשות הרבים), היכא דלא מפריך קל וחומר אית ליה 'דיו' (כי הכא, דאתי קל וחומר לנזק שלם, ואהני ליה דיו ל'מגופו').

גופא בעי רבא: יש העדאה לצרורות או אין העדאה לצרורות? לקרן מדמינן ליה (הואיל ~~(ומשונה הוא)~~ חצי נזק הוא דמשלם כי קרן)? או דלמא תולדה דרגל הוא (או דלמא מעיקרא כי עבדא כי אורחיה - תולדה דרגל היא, דהא אורחה הוא, והזיקא מצוי, ואפילו הכי חצי נזק הוא דמשלמת; הלכך זו היא העדאתה ואין לה העדאה אחרת)?

תא שמע: '*הידוס אינו מועד; ויש אומרים: הרי זה מועד*'. 'הידוס' סלקא דעתא? אלא 'הידוס והתיז'; מאי לאו כגון דעבד תלתא זימני, ובהא קמיפלגי: מר סבר יש העדאה ומר סבר אין העדאה?

לא, בחד זימנא ובפלוגתא דסומכוס ורבנן קמיפלגי.

תא שמע: '*בהמה שהטילה גללים* (היינו צרורות) לעיסה: *רבי יהודה אומר: משלם נזק שלם, ורבי אלעזר אומר: חצי נזק*'.

מאי? לאו כגון דעבד תלתא זימני, ובהא קמיפלגי: מר סבר 'יש העדאה' ומר סבר 'אין העדאה'?

לא, בחד זימנא ובפלוגתא דסומכוס ורבנן קמיפלגי.

והא משונה הוא (דאין דרכה להטיל גללים לעיסה ותולדה דקרן היא)?

דדחיק ליה עלמא (\*שעומדת במקום צר ואין לה מקום לזוז משם; ובשלא להנאתה עסקינן, כגון במשלשלת; דאי להנאתה - תולדה דשן היא.

ונראה בעיני דכל גללים - להנאתה הוא, ואפילו הכי לאו תולדה דשן נינהו, דשן הזיקא דגופה הוא, והני צרורות נינהו.

והא דאמרינן בפרק קמא (דף ג.) 'טנפה פירות להנאתה הוי תולדה דשן' - היינו כגון שנתגלגלה עליהן כדרך סוסים וחמורים שקורים 'בולטר'; וכן עיקר.

ואי קשיא דר"א אדר' אלעזר, דלעיל אמר 'נזק שלם בצרורות' גבי כלב שנטל חררה, והכא תני חצי נזק? בעל כורחיה ההיא דלעיל מוקמינן כדאוקימנא ברישא, כדשני: בגחלת, ובפלוגתא דרבי טרפון ורבנן, ובמקום גחלת, ולא בשאר הגדיש;

והא דשני רבא 'בין ר"א בין רבנן כסומכוס סבירי להו' - דחויי הוא דקא מדחי. מפי מורי.

ובעיני נראה בהך מילתא: בהמה שהטילה גללים - אמוראי נינהו, ורב יהודה גרסינן, ו'ר"א' היינו רבי אלעזר בן פדת, ולא תקשי דר"א אדרבי אלעזר;

ונראין הדברים, דהא פרכינן 'ולימא רב יהודה הלכה כסומכוס ור"א הלכה כרבנן', ואי תנאי נינהו - היכי פרכינן הכי? הא אין דרך תנאים לחלוק בלשון זה? ועוד: דלעיל גבי הידוס מועד - אמאי לא פרכינן הכי?)

ולימא רב יהודה 'הלכה כסומכוס' ולימא רבי אלעזר 'הלכה כרבנן'?

גללים אצטריכא ליה: סלקא דעתא אמינא: הואיל ובתר גופיה גרירין (דבגופה טענה להו) - כגופיה דמי? קא משמע לן.

תא שמע, דתני רמי בר יחזקאל: '*תרנגול שהושיט ראשו לאויר כלי זכוכית ותקע בו ושברו* (שנבקע הכלי מחמת הקול) *- משלם נזק שלם*'; ואמר רב יוסף: אמרי בי רב: 'סוס שצנף וחמור שנער ושיבר את הכלים (בקולו; וכל הני צרורות נינהו דכחו הוא) - משלם חצי נזק' מאי לאו כגון דעבד תלתא זימני

(בבא קמא יט,א)

ובהא קמיפלגי: מר סבר יש העדאה ומר סבר אין העדאה?

לא, בחד זמנא, ובפלוגתא דסומכוס ורבנן קמיפלגי;

והא משונה הוא (התרנגול שאין דרכו לתקוע בכלי)?

דאית ביה בזרני (שיש זרעים בכלי, דאורחיה להכניס ראשו בתוכו ולאכול; וכיון דאורחיה לאכול אורחיה נמי לצעוק).

בעי רב אשי: (לרבנן דפליגי אסומכוס ואמרי צרורות כי אורחיה חצי נזק) יש שנוי לצרורות לרביע נזק (היכא דשינה בהן, כגון בעטה ברגלה, ומחמת ביעוט התיזה צרורות ושברה כלים: מי חשיב שנוי, והוי כְּתָם ומשלם רביע נזק -דהא אהעדאתן - חצי נזק, הלכך תַּמּוּתָן רביע נזק) או אין שנוי לצרורות לרביע נזק (לשלם רביע? דלעולם חצי נזק, שאין תמות והעדאה בהם, דלא אשכחן תם דמשלם בציר מפלגא)?

תפשוט ליה מדרבא, דבעי רבא: 'יש העדאה לצרורות או אין העדאה לצרורות?' - מכלל דאין שנוי (דאי יש שנוי לרביע - הוי חצי נזק להעדאתן, ואמאי אצטריכא לרבא למיבעי? ודאי אין העדאה לשלם נזק שלם, דהא תמות רביע נזק והעדאה חצי נזק)!

(ומשני רב אשי:) דלמא רבא – 'אם תמצי לומר' קאמר (ותרוייהו מספקי ליה והכי קא מבעיא ליה): (יש שנוי או אין שנוי?) (ו)אם תמצי לומר אין שנוי (וזו היא צד תמותו) - יש העדאה (לתמות זו) או אין העדאה?

תיקו.

בעי רב אשי: כח כחו לסומכוס - ככחו דמי או לא? מי גמיר הלכה (למשה מסיני דחצי נזק צרורות) ומוקי לה בכח כחו? או דלמא לא גמיר הלכה כלל?

תיקו.

היתה מבעטת או שהיו צרורות מנתזין מתחת רגליה ושברה את הכלים משלם חצי נזק:

איבעיא להו: היכי קאמר: '*היתה מבעטת*' - והזיקה בביעוטה (בלא צרורות, ותולדה דקרן היא), '*או ... צרורות*' - כאורחייהו – '*משלם חצי נזק*', ורבנן היא? או דלמא '*היתה מבעטת*' והזיקה בביעוטה, '*או צרורות*' מחמת ביעוט '*משלם חצי נזק*'; הא כי אורחיה משלם נזק שלם, ומני? סומכוס היא?

תא שמע מסיפא (דקתני סיפא דמתניתין): '*דרסה על הכלי ושברתו, ונפל השבר על כלי אחר ושברו: על הראשון משלם נזק שלם ועל האחרון חצי נזק*'; ואי סומכוס מי אית ליה חצי נזק (מדחייב לצרורות חצי נזק [על האחרון] - שמע מינה מתניתין לאו סומכוס היא)? וכי תימא ראשון ראשון להתזה (אותו כלי שנשבר מחמת התזת: שברי כלים שדרסה עליו קרי ראשון, ואף על גב דצרורות נינהו - משלם נזק שלם, דסומכוס היא) ושני שני להתזה (כגון שמאותו כלי שנשבר על ידי צרורות התיזו שברים ושברו כלי שלישי, דהוי כח כחו, ומשום הכי משלם חצי נזק), ושאני ליה לסומכוס בין כחו לכח כחו?

אלא הא דבעי רב אשי 'כח כחו לסומכוס ככחו דמי או לאו ככחו דמי' - תפשוט ליה (בעיא דרב אשי) דלאו ככחו דמי!?

רב אשי כרבנן מוקי לה (והך בעיא דבעי רב אשי לעיל 'יש שנוי לצרורות או אין שנוי' - אהא מתניתין בעי לה), ובעי לה הכי: '*היתה מבעטת*' - והזיקה בביעוטה – '*או צרורות*' – כאורחייהו – '*חצי נזק*'; הא מחמת ביעוט - רביע נזק, ויש שנוי? או דלמא '*היתה מבעטת*' והזיקה בביעוטה, '*או צרורות*' מחמת ביעוט - חצי נזק, ואין שנוי?

תיקו.

בעי מיניה רבי אבא בר ממל מרבי אמי, ואמרי לה מרבי חייא בר אבא: היתה מהלכת (בחצר הניזק) במקום שאי אפשר לה אלא אם כן מנתזת (מלאה צרורות), ובעטה והתיזה והזיקה – מהו? כיון דאי אפשר לה - אורחיה הוא (וכצרורות דעלמא הוא ומשלם חצי נזק)? או דלמא השתא מיהא מחמת ביעוט קמנתזה צרורות (ואי תימא 'יש שנוי לצרורות לרביע נזק' - הא רביע נזק משלמת)?

(לישנא אחרינא: **אורחיה הוא** - וצרורות נינהו, ותולדה דרגל, אפילו אייעד בביעוט והתיזה - הא לא משלם אלא חצי נזק, דהא בלאו הכי הואי מנתזה? **או דלמא** **מחמת ביעוט** אתי, ואם הועדה בכך משלמת נזק שלם, דכיון דמשונה הוא הוי תולדה דקרן. מפי המורה; אבל הראשון עיקר)

תיקו.

בעא מיניה רבי ירמיה מרבי זירא: היתה מהלכת ברשות הרבים <ובעטה> והתיזה והזיקה מהו? לקרן מדמינן ליה (הואיל (ובעיטה)) וחייבת (חצי נזק כי קרן)? או דלמא (כל צרורות כי אורחייהו:) תולדה דרגל הוא, ופטורה (ברשות הרבים)?

אמר ליה: מסתברא תולדה דרגל הוא.

התיזה ברשות הרבים (כי אורחיה) והזיקה ברשות היחיד (והלכו צרורות ברשות הניזק ושברו כלים) – מהו?

אמר ליה: עקירה אין כאן - הנחה יש כאן (בתמיה: כלומר: פטור, הואיל ועקירה הואי במקום פטור)?

איתיביה: '*היתה מהלכת בדרך והתיזה - בין ברשות היחיד בין ברשות הרבים – חייב*' - מאי? לאו התיזה ברשות הרבים והזיקה ברשות הרבים (חייבת: אי אמרת בשלמא 'צרורות כי אורחייהו - לקרן מדמינן להו', לחייב ברשות הרבים כי קרן, דהא דמי לקרן, דמשלמת חצי נזק כי קרן, ואף על גב דקרן משונה הוא וצרורות אורחה הוא - הלכך ברשות הרבים חייבת חצי נזק; אלא לדידך, דאמרת 'כל צרורות כי אורחיה - לרגל מדמינן להו', משום דהוי תולדה דרגל, ואף על גב דהתם נזק שלם וצרורות חצי נזק - אמאי תני 'ברשות הרבים חייב')?

לא, התיזה ברשות הרבים והזיקה ברשות היחיד.

והאמרת 'עקירה אין כאן - הנחה יש כאן?'?!

אמר ליה: הדרי בי.

איתיביה '*דרסה על הכלי ושברתו, ונפל השבר על כלי אחר ושברו: על הראשון משלם נזק שלם, ועל האחרון משלם חצי נזק*', ותני עלה '*במה דברים אמורים? ברשות הניזק, אבל ברשות הרבים על הראשון פטורה* (דרגל הוי)*, ועל האחרון חייבת*'! מאי? לאו התיזה ברשות הרבים והזיקה ברשות הרבים?

לא, התיזה ברשות הרבים והזיקה ברשות היחיד.

והאמרת 'עקירה אין כאן - הנחה יש כאן?'?!

אמר ליה: הדרי בי.

איני!

(בבא קמא יט,ב)

והאמר רבי יוחנן (לקמן בהאי פירקין (דף כו.)): 'אין חצי נזק חלוק לא לרשות היחיד ולא לרשות הרבים' – מאי? לאו התיזה ברשות הרבים והזיקה ברשות הרבים?

לא, התיזה ברשות הרבים והזיקה ברשות היחיד.

והאמרת 'עקירה אין כאן - הנחה יש כאן?'!?

אמר ליה: הדרי בי.

איבעית אימא: כי אמר רבי יוחנן (אין חצי נזק חלוק) – אקרן (על חצי נזק דקרן קאמר, דכתיב 'יחצון' 'וחצו' תרי זימני [שמות כא,לה: וכי יגף שור איש את שור רעהו ומת ומכרו את השור החי וחצו את כספו וגם את המת יחצון], לאפוקי ממאן דפריך לקמן 'ולא תהא קרן ברשות הרבים חייבת כלום מקל וחומר', אבל חצי נזק דצרורות - לעולם פטור ברשות הרבים).

יתיב רבי יהודה נשיאה ורבי אושעיא אקילעא (פרק"א שלפני הבית) דרבי יהודה; נפק מילתא מבינייהו: כשכשה בזנבה מהו (אורחה הוא, ופטורה ברשות הרבים? או לא)?

אמר ליה אידך: "וכי יאחזנה (בעלה) בזנבה וילך?" (ודאי פטור ברשות הרבים)!

אי הכי - קרן נמי, נימא "וכי יאחזנה בקרן וילך?"

הכי? השתא: קרן לאו אורחיה, הא אורחיה (ותולדה דרגל היא)!

וכי מאחר דאורחיה - מאי מבעיא ליה?

כשכוש יתירא מבעיא ליה (אי אורחיה הוא או לא).

בעי רב עינא: כשכשה באמתה מהו? מי אמרינן מידי דהוה אקרן: קרן לאו יצרא קתקיף ליה, הכא נמי לא שנא? או דלמא קרן כוונתו להזיק הא אין כוונתה להזיק?

תיקו.

התרנגולין מועדין להלך כדרכן ולשבר [היה דליל קשור ברגליו או שהיה מהדס ומשבר את הכלים - משלם חצי נזק]:

אמר רב הונא: לא שנו (דחצי נזק ותו לא) אלא שנקשר מאליו (הדליל ברגל התרנגול), אבל קשרו אדם – חייב (הקושר נזק שלם, דהוי 'בור'; ואם נתקל בו אדם חייב בנזקו).

'נקשר מאליו (דמתניתין [אליבא דרב הונא]) - מאן 'חייב' (לשלומי חצי נזק)?

אילימא בעל הדליל (שאין התרנגול שלו) - היכי דמי? אי דאצנעיה [את הדליל] (בביתו, והוציאו תרנגול מביתו) - אנוס הוא [בעל הדליל] (וחייב בעל התרנגול), ואי לא אצנעיה - פושע הוא (וכוליה נזק בעי לשלומי, שהרי 'בורו' הוא, שהשליכו לרשות הרבים)!?

אלא חייב בעל תרנגול? מאי שנא כוליה נזק, דלא, דכתיב [שמות כא,לג: ו]כי יפתח איש בור [או כי יכרה איש בר ולא יכסנו; ונפל שמה שור או חמור] - ולא שור [יפתח] בור ('כי יכרה איש בור' אמר רחמנא, ולא 'כי יכרה שור בור', והאי דליל תרנגול כרהו), חצי נזק נמי: 'איש בור' ולא 'שור בור'!?

אלא מתניתין (לא מתוקמא אלא) - בדאדייה אדויי (שזרק התרנגול הדליל ושיבר בזריקתו כלים, דהוו 'צרורות'; ואפילו קשרו אדם נמי - לא משלם אלא חצי נזק בעל התרנגול, והקושר פטור, שלא נתקל אדם בבורו), וכי אתמר דרב הונא (ודרב הונא לא מתוקמא אמתניתין אלא) - בעלמא אתמר (והכי אתמר): דליל הפקר: אמר רב הונא: נקשר מאליו (בתרנגול, ונתקל בו אדם) פטור (דמאן ליחייב? דליל לית ליה בעלים, בעל התרנגול נמי: 'איש בור' אמר רחמנא ולא 'שור בור'), קשרו אדם חייב (הקושר, דקנייה בהגבהה, ויש לו להאי דליל בעלים).

משום מאי חייב (דהא לאו בור מעליא הוא שהרי לא הזיק במקום שקשרו שם שהתרנגול גררו למקום אחר)?

אמר רב הונא בר מנוח: משום בורו המתגלגל ברגלי אדם וברגלי בהמה (דמייתינן ליה בפרק קמא (דף ו.,א) ב'הצד השוה').

משנה:

כיצד השן מועדת? (ומשני:) לאכול את הראוי לה.

הבהמה מועדת לאכול פירות וירקות.

אכלה כסות או כלים - משלם חצי נזק (דמשונה היא); במה דברים אמורים? ברשות הניזק; אבל ברשות הרבים – פטור (דבעינן 'ובער בשדה אחר' [שמות כב,ד], ואכסות וכלים נמי פטור; בגמרא מפרש לה); ואם נהנית - משלמת מה שנהנית (לאו תשלומין מעליא נינהו כדמפרש בגמרא).

כיצד '*משלמת מה שנהנית*'?

אכלה מתוך הרחבה - משלמת מה שנהנית; מצדי הרחבה - משלמת מה שהזיקה (כדין קרן: תם חצי נזק, ומועד נזק שלם; ובגמרא מפרש לה);

מפתח החנות - משלמת מה שנהנית; מתוך החנות - משלמת מה שהזיקה.

גמרא:

תנו רבנן [תוספתא בבא קמא פ"א מ"ה]: '*'****השן מועדת לאכול את הראוי לה****' - כיצד? בהמה שנכנסה לחצר הניזק ואכלה אוכלין הראויין לה, ושתתה משקין הראויין לה - משלם נזק שלם; וכן חיה שנכנסה לחצר הניזק וטרפה בהמה ואכלה בשר - משלם נזק שלם; ופרה שאכלה שעורין* (שהן מאכל חמור) *וחמור שאכל כרשינן* (שהן מאכל פרה, וכן חזיר וכלב:) *וכלב שליקק את השמן וחזיר שאכל חתיכה של בשר* (ואף על גב דאינן רגילין בכך - הואיל ואורחייהו למיכלינהו על ידי הדחק כשהן רעבין – 'ראויין להן' קרינן ביה) *- משלמין נזק שלם.*'

אמר רב פפא: השתא דאמרת כל מידי דלאו אורחיה (למיכל כל שעה) ואכלה ליה על ידי הדחק (כלומר: ואורחיה למיכל על ידי הדחק כי הני) - שמיה 'אכילה (ואפילו שלא על ידי הדחק)' - האי שונרא דאכל תמרי וחמרא דאכיל ביניתא משלם נזק שלם (אורחיה למכלינהו על ידי הדחק, אבל כסות וכלים - אפילו על ידי הדחק לאו אורחיה למכלינהו, אלא מתכוין להזיק).

ההוא חמרא דאכל נהמא ופלסיה (לעסו; לישנא אחרינא 'פלסיה': סדקו; ולא שמעתי) לסלא; חייבי הרב יהודה לשלם נזק שלם אנהמא ואסלא - חצי נזק (דמשונה הוא; וכגון דתפס ניזק: דאין דנין דיני קנסות בבבל, ופלגא נזקא קנסא). ואמאי? כיון דאורחיה למיכל נהמא - אורחיה נמי לפלוסי סלא (כשהוא לועס הפת לועס הסל עמו)!?

דאכל והדר פליס.

ופת - אורחיה הוא? ורמינהו: '*אכלה פת ובשר ותבשיל - משלם חצי נזק*' מאי? לאו בבהמה?

לא, בחיה (שאין דרכה בפת אפילו על ידי הדחק; אבל חמור דרכו בכך).

חיה בשר אורחיה הוא?

דמטוי (צלי אש).

ואיבעית אימא: בטביא (צבי אין דרכו בפת ובשר);

ואיבעית אימא: לעולם בבהמה, ובפתורא (שעל השלחן אכלו שאין דרכו בכך).

(בבא קמא כ,א)

ההוא ברחא (עז) דחזא ליפתא אפומא דדנא; סריך, סליק, אכלה לליפתא ותבריה לדנא.

חייביה רבא אליפתא ואדנא נזק שלם.

מאי טעמא?

כיון דאורחיה למיכל ליפתא - אורחיה נמי לסרוכי ולמסלק.

אמר אילפא: בהמה ברשות הרבים, ופשטה צוארה ואכלה מעל גבי חברתה – חייבת.

מאי טעמא?

גבי חברתה - כחצר הניזק דמי.

לימא מסייע ליה: '*היתה קופתו מופשלת לאחוריו, ופשטה צוארה ואכלה ממנו – חייבת*'.

[תוספתא א,ה: כיצד 'שינתה ואכלה'? היתה קופתו מופשלת לאחוריו ברשות הרבים, פשטה פרה פיה לתוכה ואכלה - משלמת מה שהזיקה]

כדאמר רבא: בקופצת (שקפצה ואכלה על צוארו, שאין דרכה בכך, ותולדה דקרן הוא; ו'חייבת' - חצי נזק קאמר [רש"י מפרש שלא כתוספתא ש'משלמת מה שהזיקה', כלומר נזק שלם!]) - הכא נמי בקופצת.

והיכא איתמר דרבא?

אהא: דאמר רבי אושעיא: '*בהמה ברשות הרבים הלכה ואכלה – פטורה; עמדה ואכלה - חייבת*'; מאי שנא הלכה - דאורחיה הוא, 'עמדה' נמי אורחיה הוא? אמר רבא: בקופצת.

בעי רבי זירא: מתגלגל מהו?

היכי דמי?

כגון דקיימא עמיר ברשות היחיד (הניזק, ובהמה ברשות הרבים) וקא מתגלגל ואתי מרשות היחיד לרשות הרבים – מאי (בתר אכילה אזלינן, ופטורה? או בתר דשקלה ליה אזלינן, וחייבת? והוא הדין נמי אי בהמה ברשות הניזק ועמיר ברשות הרבים וגילגלתו מרשות הרבים לרשות היחיד: אי בתר אכילה אזלינן – חייבת, ואי בתר דשקלה ליה אזלינן - פטורה)?

תא שמע דתני רבי חייא: '*משוי* (קסלקא דעתא אמתחת מלאה שעורין)*, מקצתו בפנים ומקצתו בחוץ: אכלה בפנים – חייבת; אכלה בחוץ – פטורה*' מאי? לאו מתגלגל ואתי (כגון שאכלתו כולו, והכי קאמר: אכלתו בפנים כגון שגלגלה את כולו בפנים – חייבת; גילגלתו לחוץ – פטורה, אלמא בתר אכילה אזלינן)?

לא, אימא 'אכלה על מה שבפנים – חייבת, על מה שבחוץ (על מה שהיה מונח מתחילה בחוץ) – פטורה' (ועל המונח בתחילה בפנים חייבת, דבתר דשקלה ליה אזלינן, בין היא בפנים בין היא בחוץ).

איבעית אימא: (לעולם כדקתני '*אכלתו בפנים חייבת*' - על כולו; '*אכלתו בחוץ פטורה*' - על כולו, ולא תפשוט דגלגול מלתא הוא;) כי קאמר רבי חייא - בפתילה ('פתילה': על שם דארוך הוא קרי ליה פתילה) דאספסתא (משוי של שחת, שעליו ארוכין, וראשו אחד בפנים וראשו אחד בחוץ: דכיון דהאי רישא כי גריר ליה - אזיל אידך בתריה, כמאן דמנח כולו בחד דוכתא דמי; הלכך אזלינן בתר בהמה; כי קמיבעיא לן - כגון שעורין, דכוליה גרעין קאי בפנים או בחוץ, וכי אכלה האי לא אזיל האי בתריה אי לא מגלגלה ליה).

אכלה כסות [או כלים - משלם חצי נזק; במה דברים אמורים? ברשות הניזק; אבל ברשות הרבים – פטור]:

(הא דקתני מתניתין 'ברשות הרבים פטור') אהייא?

אמר רב: אכולהו (ואפילו אכסות וכלים, דשינוי הוה ותולדה דקרן); מאי טעמא? כל המשנה (כגון זה שהניח כסותו וכליו ברשות הרבים) ובא אחר ושינה בו (כגון זו שאכלתו) – פטור.

ושמואל אמר: לא שנו אלא פירות וירקות, אבל כסות וכלים - חייבת.

וכן אמר ריש לקיש: אכולהו; ואזדא ריש לקיש לטעמיה, דאמר ריש לקיש: שתי פרות ברשות הרבים אחת רבוצה ואחת מהלכת; בעטה מהלכת ברבוצה – פטורה (ואף על גב דברשות הרבים חייבת - הכא פטורה, דכל המשנה: כגון זו שרבצה ברשות הרבים - ובא אחר כו'); רבוצה במהלכת – חייבת.

ורבי יוחנן אמר: לא שנו אלא פירות וירקות, אבל כסות וכלים – חייבת.

לימא רבי יוחנן לית ליה דריש לקיש אפילו בשתי פרות?

לא, לעולם אית ליה 'כסות': [כסות] עבדי אינשי דמנחי גלימי ומתפחי (עומדין לפוש), אבל בהמה לאו אורחה (לרבוץ [ברשות הרבים]).

ואם נהנית - משלמת [מה שנהנית]:

וכמה?

רבה אמר: דמי עמיר (שאם אכלה שְׂעוֹרִין כדי שְׂבִיעָתָהּ - אינו משלם לו אלא דמים שהיה צריך ליתן בקשין ובתבן להאכילה, דאמר ליה "אי אפשי להאכילה שעורין אלא קשין ותבן").

רבא אמר: דמי שעורים בזול (כפי שהיה צריך ליקח שעורין למאכלה אם היה רוצה להאכילה שעורין, ולא יתן לו כַּשַׁעַר שבשוק, דלמא איהו לא מאכיל לה שעורין, אלא **בזול** יתן, כדאמרינן בפרק 'מי שמת' (בבא בתרא קמו,ב), 'וכל זוזא חשיב בארבע דנקי', דהיינו שני שלישי הדמים).

תניא כוותיה דרבה, תניא כוותיה דרבא!

תניא כוותיה דרבה: '*רבי שמעון בן יוחי אמר: אין משלמת אלא דמי עמיר בלבד*';

תניא כוותיה דרבא: '*אם נהנית משלמת מה שנהנית; כיצד? אכלה קב או קביים - אין אומרים תשלם דמיהן אלא אומדין כמה אדם רוצה להאכיל לבהמתו דבר הראוי לה, אף על פי שאינו רגיל* (להאכילה שעורין אלא עמיר - משלם לו דמי שעורין, כפי מה שאדם אחר רגיל ליתן לבהמתו, קב או קביים)*; לפיכך* (כיון דמשערינן בדבר הראוי לה)*: אכלה חטין או דבר הרע לה* (דלא נהנית) *– פטורה* (ברשות הרבים)'.

אמר ליה רב חסדא לרמי בר חמא: לא הוית גבן באורתא בתחומא (לא היית קרוב אצלנו שתוכל לבא; לישנא אחרינא 'בתחומא': בבית המדרש; ראשון שמעתי;) דאיבעיא לן מילי מעלייתא!

אמר: מאי 'מילי מעלייתא'?

אמר ליה: הַדָר בחצר חבירו שלא מדעתו - צריך להעלות לו שכר או אין צריך?

היכי דמי: אילימא בחצר דלא קיימא לאגרא וגברא דלא עביד למיגר (דלא עביד למיגר: זה שדר באותה חצר אינו עשוי לשכור חצרות לפי שמצויין לו בתים להשאיל או יש לו בית אחר) - זה לא נהנה (דהא שכיחי ליה בתים בחנם) וזה לא חסר (דהא לא קיימא לאגרא ופשיטא דפטור)! אלא בחצר דקיימא לאגרא וגברא דעביד למיגר - זה נהנה (שהרי היה לו לשכור בית אחר) וזה חסר (דחצרו קיימא להשכיר והוה מוגר לאחריני)!

לא, צריכא בחצר דלא קיימא לאגרא, וגברא דעביד למיגר (דהוה ליה 'זה נהנה וזה לא חסר') – מאי? מצי אמר ליה "מאי חסרתיך (הא בלאו הכי לא מוגרת)" או דלמא מצי אמר

(בבא קמא כ,ב)

"הא איתהנית (דאי לאו חצר דידי - הות אוגר אחריני)"?

אמר ליה [רמי בר חמא]: מתניתין היא!

[שאל רב חסדא] הי מתניתין?

אמר ליה [רמי בר חמא]: לכי תשמש לי (כשתשמשני שימוש אחד אומר לך).

שקל סודריה כרך ליה (קיפל לו סודר שלו).

אמר ליה: '*אם נהנית - משלמת מה שנהנית*' (אלמא בתר הנאה אזלינן).

אמר רבא: כמה לא חלי ולא מרגיש גברא (רמי בר חמא) דמריה סייעיה, דאף על גב דלא דמי (ההיא בעיא) למתניתין - קבלה (רב חסדא) מיניה (ולא אותביה מידי): האי [בבהמה שאכלה ברשות הרבים] 'זה נהנה וזה חסר', והאי [בחצר דלא קיימא לאגרא וגברא דעביד למיגר] 'זה נהנה וזה לא חסר' הוא!

ורמי בר חמא?

סתם פירות ברשות הרבים אפקורי מפקר להו (ולא חיסר מידי דהא סופן לאיבוד).

תנן [בבא בתרא פ"א מ"ג]: '*המקיף חבירו משלש רוחותיו* (שהיה לו לראובן שלש שדות אצל שדה שמעון משלש רוחותיו) *וגדר* (ראובן) *את הראשונה ואת השניה ואת השלישית* (סמוך לשדה שמעון, לבד מחיצות חיצונות שהיו לו בינו לשאר הבקעות)\* *- אין מחייבין אותו* (אין מחייבין את שמעון כלום; דמאי אהני ליה? הרי שדהו פתוחה מצד רביעית!)' - הא רביעית (הא אם היה לו לראובן ארבע שדות מארבע רוחות של שמעון וגדרן) מחייבין אותו (מחייבין את שמעון לתת את חלקו במחיצות הפנימיות שבינו לראובן); שמע מינה 'זה נהנה (שמעון) וזה (ראובן) לא חסר (שהרי יש לו לגדור שדהו) – חייב'!

שאני התם דאמר ליה: את גרמת לי הקיפא יתירא (דאי לאו שדה של שמעון בין שדותיו - הוי סגי ליה במחיצות חיצונות, והוו כל שדותיו גדורים; והלכך חסר הוא בשבילו).

\*\_\_\_\_\_\_\_\_\_\_\_\_\_\_\_

| ראובן |

| \_\_\_ צד2\_\_ |

|צד1| |צד3 |

| | שמעון| |

| | | |

|\_\_| |\_\_\_|

תא שמע [המשך המשנה שם]: '*אמר רבי יוסי: אם עמד ניקף וגדר את הרביעית* (גלי אדעתיה דניחא ליה בהקיפו של ראובן) *מגלגלין עליו את הכל* (לתת את חלקו בשלש מחיצות פנימיות של ראובן)' - טעמא דגדר ניקף [את הצד האחרון], הא מקיף – פטור (הא אם קנה מקיף עוד שדה רביעית אצל שמעון, וגדרה, פטור שמעון)! שמע מינה: 'זה נהנה וזה לא חסר - פטור'!

שאני התם, דאמר ליה: "לדידי סגי לי בנטירא בר זוזא (לא היה יכולת בידי לגדור גדר של אבנים, וסגי לי בגדר קוצים בר זוזא להבדיל ביני ובינך)".

תא שמע [בבא מציעא פ"י, מ"ג]: '*הבית והעלייה של שנים* (בית של זה, והעלייה שעל גבה הויא של אחר) *שנפלו; אמר בעל העלייה לבעל הבית לבנות, והוא אינו רוצה - הרי בעל העלייה בונה בית ויושב בה עד שיתן לו יציאותיו* (מה שהוציא על הבית)' יציאותיו הוא דמחייב ליה בעל הבית, הא שכרו לא (אלמא מדיהיב ליה כל יציאותיו, ואינו מנכה לו שכר מה שעמד בבית)! שמע מינה 'זה נהנה (שהיה לו לשכור אחרת) וזה לא חסר (דבלאו הכי לא בעי איהו למבנייה) – פטור (הנהנה)'!

שאני התם, דביתא לעלייה משתעבד (שעל הבית לסבול העלייה, הלכך הדין עם זה לדור בו).

תא שמע [המשך המשנה שם]: '*רבי יהודה אומר* (אתנא קמא פליג)*: אף זה דר בחצר חבירו שלא מדעתו - צריך להעלות לו שכר* (דבעל העלייה צריך להעלות שכר לבעל הבית)' שמע מינה 'זה נהנה וזה לא חסר – חייב'!

שאני התם: משום שחרוריתא דאשייתא (שמשחיר לו הכתלים, הלכך חסר הוא; אבל בית ישן - לא).

שלחוה (להא בעיא דלעיל זה נהנה וזה לא חסר מהו) בי רבי אמי, אמר: וכי מה עשה לו? ומה חסרו? ומה הזיקו (זה עמד בבית דלא קיימא לאגרא)!?

רבי חייא בר אבא אמר: נתיישב בדבר (נעיין בה).

הדר שלחוה קמיה דרבי חייא בר אבא, אמר: כוליה האי שלחו לי ואזלי! אילו אשכחי בה טעמא - לא שלחנא להו?!

אתמר: רב כהנא אמר רבי יוחנן: אינו צריך להעלות לו שכר.

רבי אבהו אמר רבי יוחנן: צריך להעלות לו שכר.

אמר רב פפא: הא דרבי אבהו - לאו בפירוש אתמר (לאו בהדיא שמעה רבי אבהו מיניה דרבי יוחנן) אלא מכללא אתמר, דתנן [מעילה פ"ה,מ"ד]: '*נטל* (מפרש במסכת מעילה דבגזבר עסקינן) *אבן או קורה של הקדש - הרי זה לא מעל* (דמעיקרא נמי ברשותיה הוי כי השתא, ולא שינוי הוא)*; נתנה לחבירו* (קנייה חבירו, דגזבר יש לו רשות ליתן) *-* (וזה שהוציאו לחולין) *הוא מעל, וחבירו לא מעל; בנאה* (גזבר) *לתוך ביתו - הרי זה לא מעל עד שידור תחתיה שוה פרוטה*'; ואמר שמואל: והוא שהניחה על פי ארובה (ולא קבעה בבנין דלא הוי שינוי הלכך לא מעל עד שידור תחתיה); ויתיב רבי אבהו קמיה דרבי יוחנן, וקאמר [רבי אבהו] משמיה דשמואל: 'זאת אומרת (מדקתני דכי דר תחתיה – חייב, ואף על גב דשלא מדעת הקדש עבד) - הדר בחצר חבירו שלא מדעתו צריך להעלות לו שכר' ושתק ליה [רבי יוחנן]; איהו [רבי אבהו] סבר מדשתיק [רבי יוחנן] - מודה ליה, ולא היא: אשגוחי לא אשגח ביה; כדרבה, דאמר רבה: [שימוש בחפץ של] הקדש שלא מדעת -

(בבא קמא כא,א)

כהדיוט מדעת דמי (בהקדש ליכא למימר 'שלא מדעת': דדעת שכינה איכא; הלכך כהדיוט מדעת דמי) [וחייב במעילה].

שלח ליה רבי אבא בר זבדא למרי בר מר: "בעי מיניה מרב הונא: הדר בחצר חבירו שלא מדעתו - צריך להעלות לו שכר או לא"?

אדהכי נח נפשיה דרב הונא; אמר ליה רבה בר רב הונא: הכי אמר אבא מרי משמיה דרב: "אינו צריך להעלות לו שכר; (ועוד אמר אבא מרי:) והשוכר בית מראובן (ונמצאת בית של שמעון, והוא שכרה מראובן) - מעלה שכר לשמעון".

'שמעון'? מאי עבידתיה?

הכי קאמר: נמצא הבית של שמעון - מעלה לו שכר.

תרתי (בתמיה, כלומר: תרתי מילי קאמר דסתרן אהדדי: דהאי דשכר בית שמעון מראובן, הוה ליה דר בחצר שמעון שלא מדעת שמעון, וקאמר 'צריך להעלות לו שכר', ורישא קאמר 'אין צריך')!?

הא דקיימא לאגרא (מעלה שכר לשמעון, דהוה ליה זה נהנה וזה חסר), הא דלא קיימא לאגרא.

אתמר נמי: אמר רבי חייא בר אבין אמר רב, ואמרי לה אמר רבי חייא בר אבין אמר רב הונא: 'הדר בחצר חבירו (דלא קיימא לאגרא) שלא מדעתו - אינו צריך להעלות לו שכר; והשוכר בית מבני העיר - מעלה שכר לבעלים'.

'בעלים' - מאי עבידתייהו?

הכי קאמר: נמצאו לו בעלים - מעלין להן שכר.

תרתי?

הא דקיימא לאגרא, הא דלא קיימא לאגרא.

אמר רב סחורה אמר רב הונא אמר רב: הדר בחצר חבירו שלא מדעתו - אין צריך להעלות לו שכר, משום שנאמר [ישעיהו כד,יב: נִשְׁאַר בָּעִיר שַׁמָּה] וּשְׁאִיָּה יֻכַּת שָׁעַר (שד ששמו 'שאיה' מכתת שער: בית שאין בני אדם דרין בו; והלכך זה שעמד בו ההנהו. לישנא אחרינא: בית שהוא 'שאוי', ויחיד מאין אדם - יוכת שער: מזיקין מכתתין אותו).

אמר מר בר רב אשי: לדידי חזי ליה ומנגח כי תורא.

רב יוסף אמר: ביתא מיתבא יתיב (בית שהוא מיושב בדירת בני אדם – 'יתיב': יִשּׁוּבוֹ קיים, לפי שהדרין בתוכו רואין מה שהוא צריך ומתקנין אותו).

מאי בינייהו?

איכא בינייהו דקא משתמש ביה (בעל הבית) בציבי ותיבנא (שהיו עציו ותבנו בתוכו, וזה הלך ודר בו; משום 'שאיה' ליכא, הואיל ומשתמשין בו; משום 'ביתא מיתבא' איכא: דאין זה ישוב, וזה שדר בו - יפה עשה, וההנהו).

ההוא גברא דבנה אפדנא אקילקלתא דיתמי ('אקילקלתא': אשפה, דמתרגמינן 'אקילקלתא' - מאשפות ירים אביון (תהלים קיג,ז)).

אגביה רב נחמן לאפדניה מיניה.

לימא קסבר רב נחמן 'הדר בחצר חבירו שלא מדעתו - צריך להעלות לו שכר'?

ההוא - מעיקרא קרמנאי הוו דיירי ביה ('קרמנאי': שם אומה; לישנא אחרינא 'קדמונאי': קדמונים היו יושבין בו), ויהבי להו ליתמי דבר מועט (ומעלים שכר ליתומים, והוה ליה 'קיימא לאגרא').

אמר ליה: 'זיל פייסינהו ליתמי' - ולא אשגח; אגביה רב נחמן לאפדניה מיניה.

כיצד משלמת מה שנהנית? [אכלה מתוך הרחבה - משלמת מה שנהנית; מצדי הרחבה משלמת מה שהזיקה; מפתח החנות משלמת מה שנהנית; מתוך החנות משלמת מה שהזיקה]:

אמר רב: ובמחזרת (במחזרת ראשה מרחבה לצידה של רחבה, ואכלה פירות קתני מתניתין ד'משלמת מה שהזיקה' אף על גב דכולה קיימא ברחבה); ושמואל אמר: אפילו מחזרת נמי פטור (הואיל וגוף הבהמה קאי ברחבה, דאורחה הוא להחזיר ראשה, ו'שן ברשות הרבים' היא).

ולשמואל היכי משכחת לה דמחייב?

כגון דשבקתה לרחבה ואזלה וקמה בצידי רחבה (שאין דרך שוורים ללכת שם; הלכך לאו כרשות הרבים דמי).

ואיכא דמתני להא שמעתא באפי נפשה (לאו אמתניתין):

מחזרת: רב אמר: חייבת, ושמואל אמר: פטורה.

ולשמואל '*משלמת מה שהזיקה*' היכי משכחת לה דמחייבא?

כגון דשבקה לרחבה ואזלה וקמה בצידי רחבה.

מתיב רב נחמן בר יצחק: '*מפתח החנות - משלמת מה שנהנית*' - היכי משכחת לה (דהא פתח חנות בתוך הרחבה ליכא)?: פשיטא במחזרת (ולא משכחת לה אלא במחזרת), וקאמר <מר> '*מה שנהנית*': '*מה שנהנית*' – אִין, מה שהזיקה – לא!?

הוא מותיב לה והוא מפרק לה: דקיימא (חנות) בקרן זוית (כגון מבוי קטן הַכָּלֶה במבוי גדול, וקיימא חנות בראש מבוי קטן ומשוך קצת כלפי פנים; וכשנכנסה בהמה ממבוי גדול לקטן - פגעה בפירות מיד דרך הלוכה, דלאו מחזרת היא).

\_\_\_\_\_\_\_\_

| |

חנות| מבוי |

# מבוי קטן גדול |

| |

|\_\_\_\_\_\_|

איכא דאמרי: מחזרת כולי עלמא לא פליגי דחייבת (דלא היה לה להחזיר ראשה לצידי רחבה); כי פליגי ב'מקצה מקום מרשותו לרשות הרבים' (שכנס לתוך שלו ובנה והניח מקרקעו לרשות הרבים, ושטח שם פירות, ונכנסה שם בהמה דרך הלוכה ואכלתן), והכי אתמר: אמר רב: לא שנא אלא מחזרת, אבל מקצה מקום מרשותו לרשות הרבים – פטורה [מלשלם מה שהזיקה, אבל תשלם מה שנהנית?]; ושמואל אמר: אפילו מקצה מקום מרשותו לרשות הרבים – חייבת [מה שהזיקה].

לימא (רב ושמואל - בחופר) בבור ברשותו (והפקיר רשותו ולא הפקיר בורו) קמפלגי (ובפלוגתא דרבי ישמעאל ורבי עקיבא, דפליגי בה לקמן בפרק 'שור שנגח את הפרה' (דף מט:)): רב דאמר 'פטור' קסבר 'בור ברשותו חייב' (ומשום הכי פטורה הך בהמה, דזה ששטח שם פירותיו הוה ליה כמו בור: שאם הוחלקה בהן בהמה – חייב, שהרי הפקיר רשותו; הלכך לא היה לו לעשות כן; וקיימא לן ב'המניח את הכד' (לקמן פ"ג מ"ג; דף ל,א): '*כל המקלקלין ברשות הרבים שהזיקו - חייבין לשלם, וכל המחזיק בהן זכה*' [במשנה הלשון שונה במקצת]), ושמואל דאמר 'חייב' - קסבר בור ברשותו פטור (הלכך בהמה שאכלתן – חייבת, שהרי ברשות עשה, ורשות הרבים נמי לא הוי, שאין זה דרך הילוכה).

אמר לך רב: לעולם אימא לך:

(בבא קמא כא,ב)

בעלמא בור ברשותו פטור (דלא חייבה תורה אלא על בור ברשות הרבים וכדיליף רבי ישמעאל טעמיה התם), ושאני הכא דאמר "לאו כל כמינך דמקרבת להו לפירותך לרשות הרבים, ומחייבת להו לתוראי"!

ושמואל אמר: בעלמא בור ברשותו חייב (הואיל והפקירו; והכא מאי טעמא בהמה שאכלתן חייבת?) דבשלמא בור - איכא למימר "לאו אדעתיה (דשור לנטורי נפשיה מבור)" (וכיון דברשות נכנס - דהא הפקיר רשותו - חייב בעל הבור); אלא פירות - מי איכא למימר "לאו אדעתיה"? הא חזי להו (ואפילו הוחלקה בהן – פטור; ואף על גב דכל תקלה בור הוא – הני מילי ברשות הרבים, דאין לו רשות לתת שם תקלה)!?

לימא 'מחזרת' - תנאי היא, דתניא: '*אכלה מתוך הרחבה משלמת מה שנהנית; מצידי הרחבה - משלמת מה שהזיקה* [עד כאן כלשון המשנה פ"ב מ"ב, דף יט,ב] *דברי רבי מאיר ורבי יהודה; רבי יוסי ורבי אלעזר אומרים: אין דרכה לאכול אלא להלך*';

רבי יוסי היינו תנא קמא (דקסלקא דעתא דלאו אתוך הרחבה קאי רבי יוסי דלבעי לחיוביה, דהא כתיב 'ובער בשדה אחר' - ולא ברשות הרבים! אלא אצידי רחבה קאי, דאין דרכה לאכול אלא להלך: וזו שאכלה – חייבת; הלכך היינו תנא קמא)!? אלא מחזרת איכא בינייהו: תנא קמא סבר: מחזרת נמי משלם מה שנהנית (דשמעינן לרבי מאיר דאמר 'בצידי הרחבה משלמת מה שהזיקה', וכגון דאזלה וקמה בצידי רחבה; אבל 'מחזרת' – לא [מה שהזיקה, אלא רק מה שנהנית]), ורבי יוסי סבר משלמת מה שהזיקה (וקאמר רבי יוסי: אין דרכה להחזיר ראשה ולאכול, אלא להלך, וזו שהחזירה ואכלה - חייבת)!?

לא, דכולי עלמא מחזרת אי כרב אי כשמואל והכא ב'ביער בשדה אחר' [שמות כב,ד: כי יבער איש שדה או כרם ושלח את בעירה ובער בשדה אחר מיטב שדהו ומיטב כרמו ישלם] קא מיפלגי (ואתוך הרחבה נמי מחייב ליה רבי יוסי): מר סבר: 'ובער בשדה אחר' - ולא ברשות הרבים, ומר סבר 'ובער בשדה אחר' - ולא ברשות המזיק (שאם הכניס פירותיו לחצר בעל הבית שלא ברשות, ואכלתן בהמתו של בעל הבית - פטור).

'ברשות המזיק'? לימא "פירך ברשותי מאי בעי" (וקרא למה לי)?

אלא דאילפא (דאמר אילפא לעיל: בהמה שפשטה צוארה ואכלה מעל גבי חבירתה – חייבת) ורבי אושעיא (דאמר: בהמה הקופצת ואכלה מתוך הקופה - חייבת) איכא בינייהו (רבי מאיר סבר: מתוך הרחבה לעולם פטור, אלא לפי מה שנהנית, ואפילו בדאילפא ורבי אושעיא; ואתא רבי יוסי למימר: אין דרכה לפשוט צוארה על חבירתה, ואין דרכה לקפוץ מדרך ולאכול, אלא להלך, ואית ליה דאילפא ודרבי אושעיא).

משנה:

הכלב והגדי שקפצו מראש הגג ושברו את הכלים - משלם נזק שלם, מפני שהן מועדין (לקפוץ; וברשות הניזק קאמר - דתולדה דרגל היא).

הכלב שנטל חררה והלך לגדיש, אכל החררה והדליק הגדיש: על החררה משלם נזק שלם (דהוי שן ברשות הניזק [לפי זה נראה שהכלב אכל את החררה ברשות בעל החררה,אשר הוא גם בעל הגדיש]) ועל הגדיש משלם חצי נזק (מפרש בגמרא).

גמרא:

טעמא דקפצו; הא נפלו – פטור.

אלמא קסבר 'תחלתו בפשיעה (דאיבעי לאסוקי אדעתיה דלמא קפצי דהא אורחייהו לקפוץ) וסופו באונס (דהא נפלו ונפילה לא הוה ליה לאסוקי אדעתיה) - פטור'!

תניא נמי הכי: '*הכלב והגדי שקפצו מראש הגג ושברו את הכלים - משלם נזק שלם; נפלו – פטורין*'.

הניחא למאן דאמר (אמוראי פליגי בה בפרק [המפקיד] (בבא מציעא דף מב.)): 'תחלתו בפשיעה וסופו באונס – פטור', אלא למאן דאמר 'חייב' - מאי איכא למימר?

כגון דמקרבי כלים לגבי כותל (טובא), דכי קפצי בקפיצה - לא נפלי עלייהו, ואפילו 'תחלתו בפשיעה' ליכא (דאי הוו קפצי - לברא ממאני הוו קפצי; וכי נפול להדי כותל ואיתביר מנא - אנוס הוא).

אמר רב זביד משמיה דרבא: פעמים שאפילו נפלו נמי חייב (ואפילו למאן דאמר: 'תחלתו בפשיעה וסופו באונס - פטור'): משכחת לה בכותל רעוע (שמעקה הגג רעוע: דאפילו לגבי נפילה הוי פשיעה).

מאי ניהו? דאבעי ליה לאסוקי דעתא דנפיל ארחי [לבֵנים] (בתמיה)? סוף סוף לא נפל ארחי, ונפול אינהו – 'תחלתו בפשיעה וסופו באונס' הוא (כלומר: כיון דסוף סוף לא נפל ארחי - אין סופו בפשיעה [ולדיעה זו - פטור])!?

לא, צריכא בכותל צר (שמעקה הגג צר ודחוק, וכי הניחם בראש הגג - הוה ליה לאסוקי אדעתיה דקפצי אמעקה, כדרכן (ומן המעקה שהוא צר נפלי); לישנא אחרינא 'צר' - משופע).

תנו רבנן [דומה לתוספתא בבא קמא פ"ב ה"א]: '*הכלב והגדי שדלגו ממטה למעלה – פטורין* (מנזק שלם, וחייב בחצי נזק, דמשונין הן)*; מלמעלה למטה – חייבין;*

*אדם ותרנגול שדלגו בין מלמעלה למטה בין מלמטה למעלה – חייבין*' (אדם, אי נמי לאו אורחיה לקפוץ מלמטה למעלה – חייב, דאין באדם צד תמות אלא בבהמה; ותרנגול דרכו לדלג אפילו מלמטה למעלה);

(בבא קמא כב,א)

והתניא: '*הכלב והגדי שדלגו בין מלמעלה למטה בין מלמטה למעלה – פטורין*'!?

תרגמא רב פפא: דאפיך מיפך: כלבא בזקירא (קפיצה) וגדיא בסריכא (שנועץ צפרניו בכותל שאין דרכו בכך; ומשונים הן).

אי הכי אמאי פטורים?

פטור מנזק שלם וחייבין בחצי נזק.

הכלב שנטל [חררה והלך לגדיש, אכל החררה והדליק הגדיש: על החררה משלם נזק שלם ועל הגדיש משלם חצי נזק]:

אתמר: רבי יוחנן אמר: אשו (השולח את הבערה) - משום חציו (חייבו הכתוב; דאיהו קעביד, דהוי כזורק חץ);

וריש לקיש אמר: אשו - משום ממונו (כשורו ובורו שהזיקו; וקסלקא דעתא דאיכא בינייהו: כגון שהדליק בגחלת שאינו שלו: דלרבי יוחנן - חייב, דחציו הן, ולריש לקיש - פטור, דלאו ממונו הוא).

תוד"ה אשו משום חציו - לא שיבעיר בעצמו האש, אלא כל מקום שפשע ולא שמר גחלתו - חציו נינהו.

תוד"ה אשו משום ממונו – כלומר: חיוב ממונו יש בו, ולא שיהא האש שלו: דאפילו הדליק באש של אחר – חייב, כדאשכחן בפ' הכונס (לקמן דף נו.) בכופף קמתו של חבירו בפני הדליקה, ומטיא ברוח מצויה, וגבי גץ שיצא מתחת הפטיש אע"ג דמסתמא מפקיר ליה, ועוד: דאין לך אדם שיתחייב בדליקה: שיפקיר הגחלים וידליק גדיש של חבירו! ולא כפ"ה דפי' דאיכא בינייהו דאדליק בגחלת שאין שלו.

וריש לקיש, מאי טעמא לא אמר כרבי יוחנן?

אמר לך: חציו מכחו קאזלי, האי לא מכחו קאזיל (דאש מאליה הולכת ודולקת למרחוק).

ורבי יוחנן - מאי טעמא לא אמר כריש לקיש?

אמר לך: ממונא אית ביה ממשא, הא לית ביה ממשא (דשלהבת היא המזקת, דאין לה ממש; הלכך: כי חייביה רחמנא - משום חציו הוא דחייביה).

תוד"ה רבי יוחנן מ"ט לא אמר כר"ל - אע"ג דדריש טעמא דר' יוחנן מקראי, הוה ליה לאוקמי קרא לדרשה אחריתי, דסברא כריש לקיש! א"נ קס"ד השתא דמאן דאית ליה משום חציו לית ליה משום ממונו, וקבעי היכא דכלו לו חציו אמאי לא מחייב משום ממונו!?

תנן הכלב שנטל חררה [והלך לגדיש, אכל החררה והדליק הגדיש: על החררה משלם נזק שלם ועל הגדיש משלם חצי נזק]:

בשלמא למאן דאמר 'אשו משום חציו' [רבי יוחנן] - חציו דכלב הוא (דהוה ליה צרורות, הלכך משלם חצי נזק; ואדם המדליק – משום הכי חייב נזק שלם: שאין דין צרורות באדם); אלא למאן דאמר 'אשו משום ממונו' [ריש לקיש] - האי אש לאו ממונו דבעל כלב הוא (אלא דבעל חררה)!?

אמר לך ריש לקיש: הכא במאי עסקינן? - דאדייה אדויי (שזרקו), דעל חררה משלם נזק שלם, ועל מקום גחלת (מקום שנפלה גחלת שם) משלם חצי נזק (דצרורות הן והכלב עשאן לישנא אחרינא דמשונה הוא), ועל גדיש כולה פטור (ד'אשו משום ממונו', והאי לאו ממונו הוא; ו'צרורות' ליכא למימר, דהא ממקום גחלת ואילך דלקה אש מאליו; ומשום הכי אוקמה 'בדאדייה אדויי': דאי אנחה עם החררה כי אורחיה - לא מצי למיתני חצי נזק אמידי!: דאמקום גחלת חייב נזק שלם, דאורחיה הוא ליטול חררה עם הגחלת).

ורבי יוחנן (דאמר אשו משום חציו)?

(מוקים לה) דאנחה אנוחי (כי אורחיה) על חררה, ועל מקום גחלת משלם נזק שלם (דעל חררה נזק שלם דשן היא, ואמקום גחלת נזק שלם דאורחיה היא, ובידים עבד) ועל הגדיש משלם חצי נזק (דחצָיו דכלב הוא, והיינו 'צרורות').

תא שמע [דומה לוספתא בבא קמא פ"ו ה"יג – ולא זהה]: '*גמל טעון פשתן ועבר ברשות הרבים: נכנסה פשתנו לתוך החנות ודלקו בנרו של חנווני והדליק את הבירה* (בית גדול) *- בעל גמל חייב;*

*הניח חנווני נרו מבחוץ - חנווני חייב.*

*רבי יהודה אומר: בנר חנוכה פטור* (שמצוה להניחה ברשות הרבים לפרסומי ניסא).'

בשלמא למאן דאמר 'אשו משום חציו' - חציו דגמל הוא, אלא למאן דאמר 'משום ממונו' - האי אש לאו ממונא דבעל גמל הוא (אלא דחנווני)!?

אמר לך ריש לקיש: הכא במאי עסקינן? במסכסכת (מדלקת) כל הבירה כולה (שהגמל עובר בפני כל הבירה ומסכסכו, דהא ודאי הוי כולו כמקום גחלת; אבל בעלמא - שהאש הולכת מאליה - לאו חציו הן).

אי הכי - אימא סיפא: '*אם הניח חנווני נרו מבחוץ - חנווני חייב*' ואי במסכסכת - אמאי חייב?

בשעמדה (עמד הגמל במקומו, וסכסך את כל הבירה: שהיתה חבילתו גדולה כנגד כל הבירה; והגמרא לא שבק לאסוקי למילתיה ופרכיה).

עמדה וסכסכה כל שכן דחנווני פטור ובעל גמל חייב (שהיה לו למהר ולנהגה שלא תסכסך)!?

אמר רב הונא בר מנוח משמיה דרב איקא: הכא במאי עסקינן? - כגון שעמדה להטיל מימיה (דאנוס הוא, וסכסכה):

(בבא קמא כב,ב)

רישא - בעל גמל חייב, דלא איבעי ליה לאפושי (גמליה) בטעינה (עד שתכנס לתוך החנות); סיפא - חנווני חייב, דלא איבעי ליה לאנוחי נרו מאבראי.

תא שמע: '*המדליק את הגדיש והיה גדי כפות לו* (לגדיש) *ועבד סמוך לו* (לגדיש) *ונשרף עמו – חייב* (אגדי ואגדיש, לפי שאין לו דין מיתה בשביל העבד, שהיה לו לברוח)*; עבד כפות לו וגדי סמוך לו ונשרף עמו – פטור* (אגדי ואגדיש: דקם ליה בדרבה מיניה: שההורג העבד נהרג, דכתיב 'נקם ינקם' (שמות כא,כ). והאי דנקט 'גדי' משום דמוקמינן לקמן בגדי דחד ועבד דחד, דבגדיש ועבד ליכא לאוקמי הכי, דאורחא דמלתא לשדורי איניש עבדיה לשמור גדישו, ואיידי דנקט גבי עבד 'כפות' ו'סמוך' - נקט גבי גדי 'כפות' ו'סמוך', ואף על גב דבגדי אין לומר 'היה לו לברוח' שהרי אין בו דעת, ואם אינו כפות וסמוך - נמי חייב, כדאמרינן בשילהי פרקין (דף כז,א) 'שורו כממונו')'; בשלמא למאן דאמר 'אשו משום חציו' - משום הכי פטור; אלא למאן דאמר 'אשו משום ממונו' - אמאי פטור? אילו קטל תוריה עבדא - הכי נמי דלא מיחייב (ממון הא כתיב כסף שלשים שקלים יתן לאדוניו (שמות כא,לב))?

אמר לך רבי שמעון בן לקיש: הכא במאי עסקינן? כשהצית בגופו של עבד (דהא ודאי ממש הרגו): דקם ליה בדרבה מיניה.

אי הכי מאי למימרא?

לא, צריכא בגדי דחד ועבד דחד (ואיצטריך לאשמועינן דאף על גב דאין חייב מיתה בשביל הגדי - מפסיד בעל הגדי).

תא שמע: '*השולח את הבעירה ביד חרש שוטה וקטן פטור מדיני אדם וחייב בדיני שמים*'; בשלמא למאן דאמר 'אשו משום חציו' - חציו דחרש הוא; אלא למאן דאמר 'אשו משום ממונו' - אילו מסר שורו לחרש שוטה וקטן הכי נמי דלא מיחייב (הא אמרינן בפרק קמא (דף י.) 'חומר בשור מבאש, שאם מסרו לחרש – חייב')?

הא - אתמר עלה: אמר ריש לקיש משמיה דחזקיה: לא שנו [דפטור מדיני אדם] אלא כשמסר לו גחלת וליבה (החרש, דלא דמי לשור: דשור מזומן להזיק; אבל הא דגחלת - חרש עביד ליה להיזק), אבל מסר לו שלהבת - חייב' מאי טעמא? ברי היזיקא (מזומן היזיקו והוי כשורו)! ורבי יוחנן אמר: אפילו שלהבת פטור (ורבי יוחנן לטעמיה, דאמר 'אשו משום חציו' והכא חציו דחרש הן) קסבר צבתא דחרש קא גרים; לא מיחייב עד דמסר ליה גווזא (עצים יבשים) סילתא (עצים קטנים דַקים) ושרגא (דהאי ודאי פושע הוא).

אמר רבא: קרא ומתניתא מסייע ליה לרבי יוחנן: קרא – דכתיב: (שמות כב,ה) כי תצא אש [ומצאה קצים ונאכל גדיש או הקמה או השדה שלם ישלם המבער את הבערה] – 'תצא' - מעצמה (מעצמה משמע, וליכא לאוקמי קרא כשהדליק הוא עצמו גדישו של חבירו, אלא בתוך שלו הדליק, והאש הלכה מעצמה - ואפילו הכי קרי) 'ישלם המבעיר את הבערה' (- כאילו הדליקו בעצמו); שמע מינה 'אשו משום חציו'; מתניתא – דתניא: '*פתח הכתוב*

(בבא קמא כג,א)

*בנזקי ממונו* (דכתיב 'כי תצא אש' דמשמע מעצמה) *וסיים בנזקי גופו* (דקרי ליה 'מבעיר')*, לומר לך: אשו משום חציו*'.

אמר רבא: קשיא ליה לאביי: למאן דאמר 'אשו משום חציו' – 'טמון באש' דפטר רחמנא - היכי משכחת לה? (אילו אדם זורק חץ והזיק בטמון - לא מיחייב בנזק? הא קיימא לן בהאי פירקין (דף כו,ב) 'פצע תחת פצע' - לחייב את השוגג כמזיד ואונס כרצון!? לישנא אחרינא: האי חץ לעולם בטמון הוא נכנס ומזיק; ולא שמעתי.)

וניחא ליה (ומשני לה הכי): כגון שנפלה דליקה לאותו חצר, ונפלה גדר (של חצר) שלא מחמת דליקה (דאי מחמת דליקה חציו הם), והלכה והדליקה והזיקה בחצר אחרת, דהתם - כלו ליה חציו (שבשעה שהדליק האש - דהיינו זריקת חץ - לא היה ראוי להזיק בחצר אחרת).

אי הכי, לענין גלוי נמי 'כלו ליה חציו'?

אלא למאן דאית ליה 'משום חציו' אית ליה נמי 'משום ממונו' (והיכא דליכא לחיוביה משום חציו ואיכא לחיוביה משום ממונו - מחייבינן ליה; הלכך לענין גלוי - אף על גב דכלו לו חציו – חייב, משום ממונו); וכגון שהיה לו לגודרה (בטרם תעבור הדליקה שם היה לו שהות ויכול לגודרה) ולא גדרה (דאף על גב דליכא לחיוביה אהבער ראשון - מתחייב על שם סופו, שלא שימר גחלתו לגדור בפניה), דהתם שורו הוא ולא טפח באפיה (הרי זה ככונס שורו לדיר ולא נעל בפניו ויצא והזיק).

וכי מאחר דמאן דאית ליה משום חציו אית ליה נמי משום ממונו - מאי בינייהו (היכא דגחלת שלו היתה - מאי איכא בין רבי יוחנן דמחייב ליה משום תרתי, לריש לקיש דלא מחייב ליה אלא משום חדא? דהא על כרחך היכא דגחלת שלו נמי פליגי, דהא אמרן לעיל: לרבי יוחנן אשו משום חציו, אלמא באשו נמי פליגי היכא דגחלת שלו! בשלמא עד השתא דשמעינן 'משום חציו' דוקא, ולאו משום ממונו, וכדאמרת: ממון אית ביה מששא - הא לית ביה מששא - איכא בינייהו היכא דאיתיה ממונו וליתיה חציו, כי הך ד'נפלה גדר', דכלו לו חציו, דלמאן דאמר 'משום חציו' דוקא - ,פטור אבל השתא - דלתרוייהו חייב - מאי בינייהו)?

איכא בינייהו לחייבו בארבעה דברים (למאן דאמר 'משום חציו' נמי מחייבינן ליה; אם שרף אשו יד אדם - חייב בארבעה דברים: **נזק וצער ריפוי ושבת**, אבל בבושת – לא, דאמרינן בשילהי פירקין 'אינו חייב על הבושת עד שיהא מתכוין', אבל ארבעה דברים חייב, דפשיעה היא, דהוה ליה לאסוקי אדעתיה שהרוח מוליכתה, וכדאמרינן בשילהי פירקין 'נפל מן הגג ברוח מצויה - חייב בארבעה דברים ופטור על הבושת'; למאן דאמר 'משום ממונו' – פטור;

והוא הדין נמי דאיכא בינייהו כל הני דלעיל: כלב וגמל, דלמאן דאמר 'משום חציו' – חייב, דהא ממונו - אף על גב דלאו חציו, וחציו - אף על גב דלאו ממונו אית ליה; ולמאן דלית ליה חציו - פטור אלא אם כן מסכסכת, כדאוקימנא לעיל; והאי דנקט ארבעה דברים - משום דאפילו היכא דהגחלת שלו משמע לו דיש חילוק בדבריהם; ועוד: דמילתא דשכיח היא.

מפי המורה שמעתי, אבל לשון ראשון נראה לי).

[הכלב שנטל חררה והלך לגדיש, אכל החררה והדליק הגדיש:] על החררה משלם [נזק שלם ועל הגדיש משלם חצי נזק]:

(אמתניתין מהדר, דקתני '*על הגדיש משלם חצי נזק*':) מאן חייב?

בעל כלב.

וליחייב נמי בעל גחלת (דהא בין מר ובין מר משום ממונו אית להו, הלכך: לרבי יוחנן, דאמר לעיל 'על הגדיש משלם חצי נזק', דצרורות הן - לשלם בעל הגחלת חצי האחר, דהא ממונו הוא!?

וריש לקיש, דאמר על הגדיש כולו הוי פטור - לשלם בעל הגחלת כוליה [וקסלקא דעתא דגחלת דחד וחררה וגדיש דחד])?

בששימר גחלתו (שנעל דלתות ביתו יפה ואונס הוא).

אי כששימר גחלתו - מאי בעי כלב התם?

בשחתר.

אמר רב מרי בריה דרב כהנא: זאת אומרת (מדחייב לבעל כלב אחררה נזק שלם - אלמא לאו שינוי הוא זה שחתר את הדלת) סתם דלתות חתורות הן אצל כלב (ולא תימא 'משונה הוא' ופלגא נזקא משלם)!

ד'אכלה' – היכא?: אילימא דאכלה בגדיש דעלמא - (אמאי משלם חררה? הא שן הוא) הא בעינן [שמות כב,ד: כי יבער איש שדה או כרם ושלח את בעירה] וביער בשדה אחר (דניזק) [מיטב שדהו ומיטב כרמו ישלם] וליכא!?

לא, צריכא דאכלה בגדיש דבעל חררה.

תפשוט (דמדקא משלם חררה): דפי פרה (של מזיק האוכלת בחצר הניזק) -

(בבא קמא כג,ב)

כחצר הניזק דמי, דאי כחצר המזיק דמי - לימא ליה: "מאי בעי רפתך בפומא דכלבאי"?

דאיבעיא להו: פי פרה [של המזיק; והפרה נמצאת בחצר הניזק]: כחצר הניזק דמי (ו'שדה אחר' קרינא ביה) או כחצר המזיק דמי?

ואי אמרת כחצר המזיק דמי - שן דחייב רחמנא היכי משכחת לה (גמרא קמהדר, כלומר: אמאי מספקא לך? פשיטא דכחצר הניזק דמי, דאי כחצר המזיק דמי - אם כן 'שן' דחייב רחמנא - היכי משכחת לה)?

אמר רב מרי בריה דרב כהנא: כגון שנתחככה בכותל להנאתה וטנפה פירות (על ידי גלגול, כעין שעושין סוסים וחמורים; ובלעז וולט"ר) להנאתה (דתולדה דשן היא; אבל שן ממש – לא, דאמר ליה: "פי פרתי - רשותי היא").

מתקיף לה מר זוטרא: והא בעינא 'כאשר יבער הגלל עד תומו' (דמכליא קרנא) וליכא (דהא 'ובער' זה השן – מ'יבער הגלל עד תומו' [מלכים א יד,י] נפקא לן בפרק קמא (דף ב,ב), והכא ליכא 'תומו': שעדיין האבנים והפירות בעין)?

רבינא אמר: דשף צלמי (כשנתחככה בכותל - מחקה צורה שעליו, דאיכא 'תומו').

רב אשי אמר: דפסעי פסועי (כשנתגלגלה על הפירות - תחבתן בטיט, ואי אפשר ללקטן. לישנא אחרינא 'דפסאי פסואי', כמו 'פסו אמונים' (תהלים יב), כלומר: ששפכה משקה בגלגולה, דכליא ופסיא קרנא).

תא שמע [סנהדרין פ"ט מ"א]: '*שיסה בו את הכלב, שיסה בו את הנחש – פטור*'. מאן פטור? משסה פטור (דגרמא בנזקין פטור), וחייב בעל כלב! ואי אמרת 'כחצר המזיק דמי' - לימא ליה "מאי בעי ידך בפומיה דכלבאי"?

אימא פטור אף משסה.

ואיבעית אימא: דאפקיה לניביה (שהוציא שיניו) וסרטיה (וסרטו, דלא הכניס ידו לתוך פיו).

תא שמע [המשך המשנה סנהדרין פ"ט,מ"א]: '*השיך בו את הנחש* (שנטל את הנחש בידו והגיע פיו ליד חבירו עד שנכנסה לתוכו ונשכו ומת)*: רבי יהודה מחייב* (מיתה)*, וחכמים פוטרים*', ואמר רב אחא בר יעקב: כשתימצי לומר לדברי רבי יהודה 'ארס נחש בין שיניו הוא עומד (ובלא כוונת הנחש יצא הארס)', לפיכך מכיש בסייף (דהוה ליה כאילו הרגו בסייף, שהורג ממש הוא, ולא גורם), ונחש פטור; לדברי חכמים ארס נחש מעצמו מקיא, לפיכך נחש בסקילה (כדין שור הורג אדם, דכתיב 'השור יסקל' (שמות כא,כט)) ומכיש פטור; ואי אמרת 'פי פרה כחצר המזיק דמי' לימא ליה "מאי בעי ידך בפומא דחיוואי"?

לענין קטלא (הריגת נחש) לא אמרינן ("מאי בעי ידך כו'" ואפילו כחצר המזיק דמיא - אינו פטור, אלא נהרג; אבל לענין נזקין אמרינן "מאי בעית ברשותי?", כדתנן בפרק קמא (דף ט,ב): '*חוץ מרשות המיוחדת למזיק*', ומיבעיא לן: פי פרה אי כחצר המזיק דמי או לא - עד דפשיטנא לה מכלב שנטל חררה).

ומנא תימרא?

דתניא: '*הנכנס לחצר בעל הבית שלא ברשות, ונגחו שורו של בעל הבית ומת: השור בסקילה ובעלים פטורים מן הכופר*'; - בעלים פטורין מן הכופר מאי טעמא? דאמר ליה "ברשותי מאי בעית?"; שורו נמי: לימא ליה "מאי בעית ברשותי"? אלא לענין קטלא [של בעלי חיים] לא אמרינן.

הנהו עיזי דבי תרבו (שם משפחה) [פירוש אחר: 'תרבו' מלשון חֵלֶב, תקרבא [תרגום ויקרא ג,ג] והכוונה: עיזים שמפטמים אותם לקראת שחיטה], דהוו מפסדי ליה לרב יוסף.

אמר ליה לאביי: זיל אימא להו למרייהו דליצנעינהו.

אמר ליה: אמאי איזיל? דאי אזילנא אמרי לי 'לגדור מר גדירא בארעיה' ואי גדר - שן דחייב רחמנא היכי משכחת לה?

כשחתרה; אי נמי דנפיל גודא בליליא.

מכריז רב יוסף ואיתימא רבה: דסלקין לעילא (מבבל לארץ ישראל) ודנחתין לתחתאה (מארץ ישראל לבבל): (הוו בקיאין בדין זה:) הני עיזי דשוקא (דקצבי דקיימי לשחיטה, אלא דמשהו להו עד יומא דשוקא), דמפסדי (אי מפסדן אפילו ברשות הרבים) - מתרינן במרייהו תרי ותלתא זמנין; אי ציית – ציית, ואי לא - אמרין ליה: תיב אמסחתא (מקום מעמד הקצבים) וקבל זוזך (אפילו ביומא דלאו דשוקא שחיט להו, הואיל ולשחיטה קיימן) [ומשמע: שישחטו אותם בית דין על כרחו של בעל העיזים אם הם גורמים נזק, וכל מה שנותר לבעל העיזים לעשות הוא לקבל את כספו מבית המטבחיים].

תוד"ה יכלי למימר לגדור מר גדירא בארעיה - היה נשמט אביי שלא היה חפץ לילך לשם, דהתנן (לעיל דף יט:) אכלה מתוך החנות משלמת כו' ולא אמרינן היה לו לנעול חנותו, וכן אכלה מצידי הרחבה, ולעיל נמי לא פריך דליפטר בעל הכלב מן החררה! ורב אלפס פסק כרב יוסף וליתיה לדאביי, דדחויא בעלמא הוא.

רבנו חננאל פסק כאביי: 'ואביי הא אוקמיה בטעמא, ואסתלק רב יוסף ושתק! ולרבה - לא איתברירה דדבריו נינהו, דהא גרסינו 'ואיתימא', לפיכך אין כח לפסוק הלכה כמותו.

משנה:

איזהו 'תם' ואיזו 'מועד'?

'מועד': כל שהעידו בו שלשה ימים, ו'תם' - משיחזור בו שלשה ימים (שרואה שוורים ואינו נוגח חוזר לתמותו), דברי רבי יהודה.

רבי מאיר אומר: 'מועד': שהעידו בו שלשה פעמים (ואפילו ביום אחד); ו'תם': כל שיהו התינוקות ממשמשין בו ואינו נוגח.

תוספות ד"ה שיהו התינוקות כו' - אף על גב דאדם אית ליה מזלא, מ"מ כיון שנעשה שפל כל כך שהתינוקות ממשמשין בו ודאי חזר לקדמותו, ולא בא ר"מ למעט שלא תועיל חזרה שלשה ימים, אלא השמיענו דאפילו ביום אחד פעמים דאיכא חזרה, כגון ע"י תינוקות; ושלש פעמים ביום אחד נראה דאין מועיל לדידיה לחזרה אע"פ שמועיל להעדאה, דה"נ אשכחן לר"ש דבשלשה פעמים הוי מועד ובחזרה בעי ג' ימים.

גמרא:

מאי טעמא דרבי יהודה?

אמר אביי [שמות כא,כט: ואם שור נגח הוא מתמל שלשם והועד בבעליו ולא ישמרנו והמית איש או אשה השור יסקל וגם בעליו יומת] 'תמול' – חד; 'מתמול' – תרי; 'שלשום' – תלתא; 'ולא ישמרנו בעליו' - אתאן לנגיחה רביעית (שאם לא שמרו ונגח נגיחה רביעית משלם מעלייה נזק שלם, אבל אשלישית - פלגא נזקא הוא דמשלם).

רבא אמר: 'תמול' 'מתמול' – חד; 'שלשום' – תרי; 'ולא ישמרנו' האידנא (בנגיחה שלישית) - חייב (עליה נזק שלם).

תוספות ד"ה ולא ישמרנו האידנא חייב - פי' בקונטרס בפי' ראשונה דלרבא בפעם ג' חייב נזק שלם, צ"ל לפי' הא דקאמר לקמן דאתו ג' כיתי סהדי בחד יומא דלמ"ד לייעודי תורא אייעד ומשלמין בעלים נזק שלם אע"פ שלא ידעו תחלה, ואינו נראה: דוהועד בבעליו כתיב, ואח"כ אם לא ישמרנו משלם נזק שלם, וברייתא דלקמן קתני דאין השור נעשה מועד עד שיעידו בפני בעלים, וא"כ אפילו למ"ד לייעודי תורא צריך שידעו הבעלים תחלה, וכי אתו ג' כיתי סהדי בחד יומא והעידו בבעלים לא ישלמו בעלים נזק שלם עד נגיחה ד'! ורש"י עצמו חזר בו משום דבריש חזקת הבתים (ב"ב דף כח. ושם) קאמר סתמא דגמרא '*אי מה שור המועד עד נגיחה ד' לא מיחייב* כו' ופי' דמשמעות דורשין איכא בינייהו...

תוספות בבא בתרא דף כח, ד"ה אי מה שור המועד עד נגיחה רביעית כו'. מכאן חזר בו רש"י ממה שהיה מפרש בבא קמא (דף כג,ב) ושם ד"ה ולא, גבי דפליגי אביי ורבא, דאמר אביי *תמול חד מתמול תרי שלשום תלת ולא ישמרנו בעליו אתאן לנגיחה רביעית, ורבא אמר תמול מתמול חד הוא כו*' דאביי סבר דעד נגיחה רביעית לא מיחייב ורבא סבר דחייב בנגיחה שלישית, דא"כ הוה מסיק הכא גמרא דלא כהלכתא דקי"ל כרבא לגבי אביי, וחזר רש"י ופירש דמשמעות דורשין איכא בינייהו! וה"ר עזרא מפרש דודאי לכ"ע לא מיחייב עד רביעית, אבל בהא פליגי: דלאביי דמפיק נגיחה רביעית מקרא דלא ישמרנו אם נגח נגיחיה רביעית ביום ג' לא מיחייב עד שיגח ביום רביעית, דלא ישמרנו קאי אימים דומיא דתמול שלשום, אבל לרבא דנגיחה רביעית לא כתיבא בהדיא - אפילו ביום שלישי אם נגח נגיחה רביעית מיחייב.

ורבי מאיר - מאי טעמא?

דתניא: '*אמר רב מאיר:*

(בבא קמא כד,א)

*ריחק נגיחותיו* (שלשה ימים) *– חייב* (כדכתיב 'תמול שלשום')*, קירב נגיחותיו לא כל שכן?*

*אמרו לו: זבה תוכיח, שריחקה ראיותיה* (שלש ראיות בשלשה ימים - טמאה שבעה ימים, כדכתיב 'כי יזוב זוב דמה ימים רבים' [ויקרא טו,כה: ואשה] כי יזוב זוב דמה ימים רבים [בלא עת נדתה או כי תזוב על נדתה כל ימי זוב טמאתה כימי נדתה תהיה טמאה הוא] ודרשינן (בתורת כהנים פרשת מצורע) 'ימים' – שנים; 'רבים' - שלשה) *– טמאה, קירבה ראיותיה* (ביום אחד) *– טהורה* (מטומאת שבעה, אלא שומרת יום כנגד יום)*!?*

*אמר להן: הרי הוא אומר* (ויקרא טו,ג) *וזאת תהיה טמאתו בזובו* [רר בשרו את זובו, או החתים בשרו מזובו טמאתו הוא] *- תלה הכתוב את הזב בראיות* (דכתיב בהאי קרא 'זוב' תלתא זימני, וכתיב 'טומאתו היא', דמשמע: בהנך שלש [ראיות] הוי טמא, וכתיב 'זאת', דמשמע: אין לך אלא מה שכתוב בו: זב בראיות ולא זבה בראיות) *ואת הזבה בימים* (ומשום גזירת הכתוב הוא דלא דרשינן קל וחומר).

ממאי דהאי 'וזאת' למעוטי זבה מראיות? אימא למעוטי זב מימים [שדוקא כל הראיות יהיו ביום אחד]?

אמר קרא [ויקרא טו,לג: והדוה בנדתה] והזב את זובו לזכר ולנקבה [ולאיש אשר ישכב עם טמאה] - מקיש זכר לנקבה: מה נקבה בימים - אף זכר בימים.

ולקיש נקבה לזכר: מה זכר בראיות אף נקבה בראיות?

הא - מיעט רחמנא 'וזאת'!

ומה ראית?

מסתברא: קאי בראיות (האי 'וזאת' גבי ראיות כתיב) - ממעט ראיות (וממעט ראיות לזבה); קאי בראיות ממעט ימים (בתמיה)?

תנו רבנן: '*איזהו 'מועד'? כל שהעידו בו שלשה ימים* [כרבי יהודה במשנתנו]*; ו'תם' - שיהו התינוקות ממשמשין בו ואינו נוגח* [כרבי מאיר במשנתנו] *- דברי רבי יוסי; רבי שמעון אומר: 'מועד' - כל שהעידו בו שלש פעמים* [כרבי מאיר במשנתנו]*, ולא אמרו 'שלשה ימים' אלא לחזרה בלבד* (שאם חזר לאחר העדאתו שלשה ימים שראה שוורים ולא נגח - חזר לתמותו) [כרבי יהודה במשנתנו].

אמר רב נחמן אמר רב אדא בר אהבה: הלכה כרבי יהודה (דמתניתין) במועד, שהרי רבי יוסי מודה לו, והלכה כרבי מאיר בתם, שהרי רבי יוסי מודה לו.

אמר ליה רבא לרב נחמן: ולימא מר 'הלכה כרבי מאיר במועד, שהרי רבי שמעון מודה לו, והלכה כרבי יהודה בתם - שהרי רבי שמעון מודה לו'?

אמר ליה: אנא כרבי יוסי סבירא לי, דרבי יוסי נימוקו עמו (טעמיו וראיותיו עמו).

תוד"ה אנא כרבי יוסי ס"ל - והא דלא קאמר 'הלכה כרבי יוסי' - משום דניחא ליה למנקט תנאי דמתניתין.

אבעיא להו: שלשה ימים דקתני לייעודי תורא (ולמעוטי היכא דנגח ביום אחד)? או לייעודי גברא (לייעד בעל השור בעינן שלשה ימים)?

תוד"ה אי לייעודי גברא - לא שיהא מועד לעבור בהתראות, דאם כן לא היה מתחייב עד נגיחה של חמישית נזק שלם, אלא לייעודי שיודיעו בכל פעם שנגח שורו וישמרנו.

למאי נפקא מינה?

דאתו תלתא כיתי סהדי בחד יומא (והעידו על שלש נגיחות של שלשה ימים): אי אמרת (לא בעינן שלשה ימים אלא) לייעודי תורא (ולמעוטי קירב נגיחותיו) – (הא) מייעד (דריחק בנגיחות); ואי אמרת לייעודי גברא - לא מייעד, מימר אמר "השתא הוא דקמסהדו בי" (כל שלשתן הכיתות באו ביום אחד והתורה אמרה שלשה ימים) – מאי?

תא שמע [תוספתא בבא קמא פ"ב ה"ג]:

('והועד בבעליו' - ואין עדות אלא בבית דין;) *אין השור נעשה מועד עד שיעידו בו בפני בעלים ובפני בית דין* [## לפי התוספות שהוזכר לעיל אין צורך בבית דין, אלא שיודיעו לבעל השור?! אולי הכוונה כאן שמעידים לפני בית דין שהודיעו לבעל השור בזמנו על שורו שנגח]*; העידו בו בפני בית דין ושלא בפני בעלים, בפני בעלים ושלא בפני בית דין - אינו נעשה מועד עד שיעידו בו בפני בית דין ובפני בעלים;*

*העידוהו שנים בראשונה ושנים בשניה ושנים בשלישית - הרי כאן שלש עדיות* (שאם בטלה אחת מהם - לא בטלו השתים, ומשלם עליהם חצי נזק; ואם לא בטלה הרי הוא מועד)*, והן עדות אחת להזמה* (שהרי על ידי שלשתן הוא מועד, הלכך עדות אחת הן לכך)*,* (שאם) *נמצאת כת ראשונה זוממת - הרי כאן שתי עדיות, והוא פטור* (הוא פטור מלשלם על הנגיחה שלישית אלא חצי נזק) *והן* (הזוממין) *פטורים* (מתשלומי נגיחה שלישית; ואף על פי שהן היו גורמים לו לשלם עליה נזק שלם – פטורין, ש'אין העדים משלמין ממון עד שיזומו כולן')*; נמצאת כת שניה זוממת - הרי כאן עדות אחת, והוא פטור והן פטורים; נמצאת כת שלישית זוממת כולן חייבין* (לשלם החצי נזק של העדאת נגיחה שלישית בין כולן, וצד תמות משלמים שני עדים האחרונים שהעידו עליה)*, ועל זה נאמר* (דברים יט,יט) *ועשיתם לו כאשר זמם* [לעשות לאחיו, ובערת הרע מקרבך]';

אי אמרת לייעודי תורא (בעינן שלשה ימים, אבל גברא ביום אחד מייעד) – שפיר (מצי לאוקמא כשבאו כולן ביום אחד, שהביאן ניזק שלישי להעיד על שלש נגיחות של שלשה ימים, ומשום הכי שייכי קמאי בצד העדאה, שרגלים לדבר דלשוייה מועד אתו, דלא מצו למימר "אנן לחיובי פלגא נזקא אתינן מקמייתא ולא לשוייה מועד", דודאי הני [עדים] ידעי בהני [עדים], שהרי בעל נגיחה שלישית הביאן, ומה לו [לבעל נגיחה שלישית] ולנגיחות הראשונות? אלא כדי לייעדו, ובהדי הדדי אתו),

[כל ההזמות נעשו לאחר שומת הנזק והחיוב לשלם]

(בבא קמא כד,ב)

אלא אי אמרת לייעודי גברא (בעינן שלשה ימים, ועל כל נגיחה ונגיחה צריך להעיד ביומיה, ולא משכחת לה דמשוו ליה מועד אלא בשלשה ימים) - לימרו הנך קמאי: "אנן - מי הוה ידעינן דבתר שלשה יומי אתו הני ומייעדי ליה"?

אמר רב אשי: אמריתה לשמעתא קמיה דרב כהנא, ואמר לי: ולייעודי תורא מי ניחא? (נהי דקמאי ודאי לייעודיה נתכוונו, שהרי יודעים שאין על ניזק השלישי לתבוע נגיחות ראשונות, אלא כדי לייעדו ולחייבו נזק שלם; אלא הנך בתראי שצריכים לו בלא עדות שתי הכתות, ולחייבו חצי נזק -) ולימרו הנך בתראי "אנן - מנא ידעינן דכל דקאי בי דינא לאסהודי בתורא קאתו? אנן לחיובי גברא פלגא נזקא אתינן (ולא הוה ידעינן בהנך כיתות, ואין עלינו לשלם אלא חצי הנזק)!"

דקמרמזי רמוזי (כלומר: לייעודי תורא ניחא, וביום אחד, וכגון דקא מרמזי רמוזי כת עידי ראשונה לעידי כת שלישית שיעידו הלכך ודאי אחרונים נמי לכך נתכוונו והיו יודעים בראשונים, וכך שמעתי).

רב אשי אמר: (לעולם לאייעודי תורא ניחא, דמוקמינן לה) כשבאו רצופים (כולם באו ביחד, דהשתא ודאי ידעי הני בהני) [## וזה מתאים לפירוש שפירשנו לעיל שבאים לבית דין להעיד שהודיעו לבעלים שהשור נגח]. [## וקצת קשה: הרי בתי הדין ישבו בימי שני וחמישי; אם השור נגח ביום שני אחר הצהרים, שלישי, ורביעי בבוקר, יבואו כל העדים ביום חמישי! ואם נגח ביום ששי, שבת וראשון יבואו כולם ביום השני, ויש להניח שידעו כולם זה מזה!]

רבינא אמר: במכירין בעל השור ואין מכירין את השור (הלכך לא נתכוונו אלא לעשותו מועד: שהיו יודעים בעדות הראשונים, דמשום חצי נזק - כיון דאין מכירים את השור - לא אתו ומסהדי, דתם אינו משלם אלא מגופו! אבל לייעודי גברא לא ניחא, דמצו למימר קמאי: "מי ידעינן דלבתר תלתא יומי אתו הני ומייעדי ליה? אנן - אפלגא נזקא אתינן" וליכא למימר בהו 'אין מכירין את השור ולייעודי אתו': דמי הוו ידעי דסופו לחזור לנגוח שניה ושלישית?)!

אלא היכי מייעדי ליה?

דאמרי "תורא נגחנא אית לך בבקרך, אבעי לך לנטורי לכוליה בקרא."

אבעיא להו: המשסה כלבו של חבירו בחבירו (לוי המשסה כלב ראובן בשמעון) – מהו? משסה - ודאי פטור (דגרמא בנזקין הוא); בעל כלב מאי? מי אמרינן מצי אמר ליה "אנא מאי עבידנא ליה" או דלמא אמרינן ליה "כיון דידעת בכלבך דמשסי ליה ומשתסי - לא אבעי לך לאשהוייה"?

אמר רבי זירא: תא שמע: '*ותם - שיהו התינוקות ממשמשין בו ואינו נוגח*' הא נוגח (שור אחר על ידי משמוש התינוק) – חייב (ואף על פי דשסוי הוא)!

אמר אביי: מי קתני 'נגח – חייב'? דלמא: הא נגח - לא הוי תם; ובההיא נגיחה לא מחייב (אף על פי דנגח - תם הוא דלא הוי, ובההיא נגיחה לא מחייב; והאי דקתני 'ואינו נוגח' לשוייה תם קתני).

תא שמע: '*שיסה בו את הכלב, שיסה בו נחש – פטור*' מאי? לאו 'פטור משסה, וחייב בעל כלב'?

לא, אימא 'פטור אף משסה'.

אמר רבא: אם תמצי לומר 'המשסה כלבו של חבירו בחבירו – חייב, שיסהו הוא בעצמו (שנשך הכלב את המשסה) – (בעל הכלב) פטור', מאי טעמא? - כל המשנה ובא אחר ושינה בו – פטור.

אמר ליה רב פפא לרבא: איתמר משמיה דריש לקיש כוותיך, דאמר ריש לקיש: שתי פרות ברשות הרבים, אחת רבוצה ואחת מהלכת, ובעטה מהלכת ברבוצה - פטורה (דלא היה לה לרבוץ ברשות הרבים, וכל המשנה ובא אחר ושינה בו - פטור); רבוצה במהלכת – חייבת'.

אמר ליה: אנא בההיא חיובי מחייבנא, דאמרינן ליה "כי אית לך רשותא לסגויי עלי - לבעוטי בי לית לך רשותא".

משנה:

'שור המזיק ברשות הניזק' – כיצד?

נגח נגף נשך רבץ בעט (כולן תולדות קרן הן) ברשות הרבים - משלם חצי נזק; ברשות הניזק: רבי טרפון אומר: נזק שלם, וחכמים אומרים: חצי נזק.

אמר להם רבי טרפון: ומה במקום שהקל על השן ועל הרגל: ברשות הרבים, שהוא פטור (כדכתיב ובער בשדה אחר) - החמיר עליהן ברשות הניזק לשלם נזק שלם, מקום שהחמיר על הקרן - ברשות הרבים לשלם חצי נזק - אינו דין שנחמיר עליו ברשות הניזק לשלם נזק שלם!

אמרו לו: דיו לבא מן הדין להיות כנדון (קרן ברשות הניזק, שאתה מביא מדין קרן ברשות הרבים, דקאמרת 'קרן שהחמיר עליה ברשות הרבים אינו דין שנחמיר עליה ברשות הניזק'): מה ברשות הרבים חצי נזק אף ברשות הניזק חצי נזק.

אמר להם: אף אני

(בבא קמא כה,א)

[המשך המשנה:]

לא אדון קרן מקרן (כדאמרן לעיל)! (אלא) אני אדון קרן מרגל: ומה במקום שהקל על השן ועל הרגל: ברשות הרבים - החמיר בקרן, מקום שהחמיר על השן ועל הרגל: ברשות הניזק - אינו דין שנחמיר בקרן!?

אמרו לו דיו לבא מן הדין להיות כנדון (דסוף סוף אי לאו קרן ברשות הרבים - לא משתכחת צד קל וחומר): מה ברשות הרבים חצי נזק, אף ברשות הניזק חצי נזק.

גמרא:

ורבי טרפון - לית ליה 'דיו'? והא 'דיו' (גבי י"ג מדות) דאורייתא הוא, דתניא (בתורת כהנים [ברייתא דרבי ישמעאל בפתיחה לספרא, הלכה ג]): '*מדין קל וחומר כיצד?* (במדבר יב,יד) *ויאמר ה' אל משה: ואביה ירק ירק בפניה הלא תכלם שבעת ימים* [תסגר שבעת ימים מחוץ למחנה ואחר תאסף] *- קל וחומר לשכינה ארבעה עשר יום!? אלא דיו לבא מן הדין להיות כנדון*'!

כי לית ליה 'דיו' - היכא דמפריך קל וחומר (ומתניתין, אי דרשת 'דיו' - מיפרך ק"ו כוליה, ולא גמרת בה מידי כדמפרשינן: דהתם שבעה דשכינה כו'), היכא דלא מפריך קל וחומר - אית ליה 'דיו': התם שבעה דשכינה לא כתיבי, אתא קל וחומר אייתי ארבסר, אתא דיו אפיק שבעה ואוקי שבעה; אבל הכא - חצי נזק כתיב (ומשמע נמי ארשות הניזק), ואתא קל וחומר ואייתי חצי נזק אחרינא ונעשה נזק שלם; אי דרשת 'דיו' (ואוקמת ליה ברשות הניזק אחצי נזק) - אפריך ליה קל וחומר (לא אגמרינן ק"ו מידי)!

ורבנן?

שבעה דשכינה כתיבי: 'תסגר שבעת ימים'.

ורבי טרפון?

ההוא 'תסגר' - (לאשמועינן) דדרשינן דיו הוא (דאתא, דאי לא כתיב הכי - הוה מוקמינן ליה אארבסר).

ורבנן?

כתיב קרא אחרינא (הפסוק הבא: במדבר יב,טו): ותסגר מרים [מחוץ למחנה שבעת ימים והעם לא נסע עד האסף מרים]

ורבי טרפון?

ההוא - דאפילו בעלמא דרשינן 'דיו' (ומייתורא דקרא גמרינן ליה), ולא תאמר "הכא משום כבודו של משה, אבל בעלמא לא" - קא משמע לן.

אמר ליה רב פפא לאביי: והא האי תנא דלא דריש 'דיו' ואף על גב דלא מפריך קל וחומר, דתניא: '*קֶרי בזב* (קריו של זב) *- מניין* (שתהא הטיפה מטמא במגע ובמשא כטיפה של זוב, דקיימא לן במסכת נדה (דף נה,א) שמטמא במשא? וקֶרי לא דמי לזוב, כדאמר בפרק 'בנות כותים' (נדה דף לה,ב): '*זוב דומה ללובן ביצה המוזרת; קֶרי דומה ללובן ביצה שאינה מוזרת*')*?*

*ודין הוא: מה טהור בטהור* (רוק שהוא טהור באדם טהור) *- טמא בטמא* (הוי טמא ומטמא במשא באדם טמא, כגון זב, כדכתיב: 'וכי ירוק הזב בטהור' [ויקרא טו,ח] דמשמע: במה שביד הטהור, כדדרשינן במסכת נדה (דף נה,ב), דהיינו משא, וכתיב וכבס בגדיו כו' [שם])*, טמא בטהור* (קֶרי, שטמא בטהור: הטיפה מטמא במגע, כדכתיב 'וכל בגד וכל עור אשר יהיה עליו שכבת זרע וגו' [ויקרא טו,יז], ואדם נמי מטמא במגע, כדכתיב 'או איש אשר תצא ממנו שכבת זרע וגו [ויקרא כב,ד]', ודרשינן במסכת נדה בפרק 'יוצא דופן' (דף מג,ב): מנין לרבות את הנוגע בשכבת זרע? תלמוד לומר: 'או איש') *- אינו דין שיהא טמא בטמא* (בזב)*?*' וקא מייתי לה בין למגע בין למשא (כי רוק); ואמאי [לומד התנא גם למשא]? נימא: אהני קל וחומר למגע, אהני 'דיו' לאפוקי משא ([ולענין משא נאמר: דיו] דהא קֶרי של טהור אינו מטמא במשא)!? וכי תימא: למגע לא אצטריך קל וחומר, דלא גרע מגברא טהור – איצטריך [גם למגע]: סלקא דעתא אמינא [דברים כג,יא: כי יהיה בך איש אשר לא יהיה טהור] מקרה לילה [ויצא אל מחוץ למחנה לא יבא אל תוך המחנה] כתיב - מי שקריו גורם לו [טומאה, כלומר: טפת הזרע – הוא גם טמא במגע], יצא זה [הזב] שאין קריו גורם לו [טואמה] אלא דבר אחר [הזיבה] גרם לו והייתי חושב שאין שכבת הזרע מטמא במגע כלל] - קא משמע לן!

[תשובת אביי:] מידי '(מקרה לילה) ולא דבר אחר' כתיב? ('מקרה לילה' כתיב: בין בטמא בין בטהור משמע; הלכך למגע לא אצטריך קל וחומר [אלא למשא, וה'דיו' היה מבטל את הקו"ח לגמרי, ומסבה זו אין התנא לומד 'דיו']).

ומאן תנא דשמעת ליה דאמר שכבת זרע של זב מטמא במשא (דקאמר דמהאי קל וחומר מפיק מגע ומשא)? לא רבי אליעזר ולא רבי יהושע, דתניא: '*שכבת זרע של זב מטמא במגע ואין מטמא במשא - דברי רבי אליעזר; ורבי יהושע אומר: אף מטמא במשא, לפי שאי אפשר בלא צחצוחי זיבה*'; עד כאן לא קאמר רבי יהושע התם אלא שאי אפשר בלא צחצוחי זיבה, הא לאו הכי – לא!

אלא האי תנא הוא, [דשמעת ליה דאמר 'שכבת זרע של זב מטמא במשא' – וממילא שאינו לומד 'דיו'], דתנן: '[כלים פ"א מ"ג] *למעלה מהן* (משלשה אבות הטומאות דשרץ ושכבת זרע וטמא מת, דקתני לעיל מהך מתניתא במסכת כלים, ואינם מטמאין אלא במגע) *-*

(בבא קמא כה,ב)

*זובו של זב, ורוקו, ושכבת זרעו, ומימי רגליו, ודם הנדה: מטמאין בין במגע בין במשא*'. (וכולהו הנך מפרש בפרק 'דם הנדה' (נדה דף נה,ב) דמטמאו במשא)

ודלמא הכי נמי: לפי שאי אפשר בלא צחצוחי זיבה?

אם כן, לתנייה (שכבת זרע) גבי זובו; מאי שנא דקתני לה גבי רוקו ['זובו של זב ורוקו ושכבת זרעו', ואם היה ששכבת זרע מטמא רק בגלל חשש לצחצוחי זיבה - היה צריך להיות הסדר 'זובו של זב ושכבת זרעו ורוקו']? אלא משום דאתי מרוקו (כדגמרינן לעיל: מה טהור בטהור כו').

אמר ליה רב אחא מדפתי לרבינא: והא האי תנא לא דריש 'דיו' ואף על גב דלא מפריך קל וחומר, דתניא: '*מפץ במת - מניין* (שמִטַּמֵּא? לפי שנאמר במת גבי מדין 'וכל בגד וכל כלי עור [וכל מעשה עזים וכל כלי עץ תתחטאו] (במדבר לא,כ), וזה [מפץ] אינו לא בכלל בגד ולא בכלל עור ולא בכלל כלי עץ - מניין שאפילו הוא מִטַּמֵּא באהל המת)*? - ודין הוא: ומה פכין קטנים שטהורים בזב* (בכל טומאותיו, דכלי חרס אין מִטַּמֵּא אלא מאוירו; ומתוך שפיו שלו צר - אין יכול להכניס אצבעו לתוכו; ולמדרס נמי לא חזי; ובהיסט נמי: להכי אפקיה רחמנא להיסט כלי חרס בזב בלשון 'מגע', כדכתיב (ויקרא טו,יב) 'וכלי חרס אשר יגע בו הזב וגו' - ומהכא נפקא לן דזב מִטַּמֵּא בהיסט, למימר דכל שאינו ראוי לטמא במגעו - אינו מִטַּמֵּא בהסיטו)[אעפ"כ] *מִטַּמֵּא במת* (באהל המת, דכתיב (במדבר יט,כב) 'וכל כלי פתוח וגו'; ואי זהו כלי שטומאתו קודמת לפתחו? הוי אומר זה כלי חרס, וכתיב [שם] 'טמא הוא', ואפילו פיו צר - הרי הוא ראוי להאהיל עליו)*, מפץ - שמִטַּמֵּא בזב* (שראוי למשכב, וכתיב 'המשכב אשר ישכב [עליו הזב יטמא] וגו' (ויקרא טו,ד)) *- אינו דין שיִטמא במת*?! וקמייתי לה (מפץ שיהא טמא) בין לטומאת ערב בין לטומאת שבעה (במת שבעה ימים, כשאר כלים שבאהל המת)'; ואמאי? אימא אהני קל וחומר לטומאת ערב, ואהני 'דיו' לאפוקי טומאת שבעה (דהא זב לא מִטַּמֵּא ליה במשכבו אלא טומאת ערב)!?

אמר ליה: כבר רמא ניהליה רב נחמן בר זכריה לאביי, ואמר ליה אביי: תנא - (מפץ במת) ממפץ בשרץ מייתי לה (ובגזירה שוה, כדלקמן: *נאמר בגד ועור* כו', ולאו בקל וחומר מזב, כדאמרת; והך משנה - הכי קאמר: מפץ בשרץ מנא ליה), והכי קאמר [כאן אביי משנה את הברייתא, מעין 'חיסורי מיחסרא': אין הלימוד של טומאת מת של מפץ ישירות מזב, אלא: מפץ במת נלמד משרץ, ושרץ – מזב]: 'מפץ בשרץ מניין? ודין הוא: ומה פכין קטנים שטהורים בזב - טמאין בשרץ (דשרץ מטמא בכעדשה, וראוי הוא ליכנס בפי פך קטן), מפץ - שטמא בזב - אינו דין שיהא טמא בשרץ'! (ואית דגרסי 'תנא מפץ בשרץ מייתי', כלומר: והאי תנא - מפץ בשרץ הוא דמייתי בקל וחומר מזב, ולטומאת ערב, ולא מפץ במת); אלא מפץ במת מניין? נאמר 'בגד' ו'עור' בשרץ [ויקרא יא,לב: וכל אשר יפל עליו מהם במתם יטמא מכל כלי עץ או בגד או עור או שק, כל כלי אשר יעשה מלאכה בהם במים יובא וטמא עד הערב וטהר] ונאמר 'בגד' ו'עור' במת [במדבר לא,כ: וכל בגד וכל כלי עור וכל מעשה עזים וכל כלי עץ תתחטאו]: מה 'בגד' ו'עור' האמור בשרץ - מפץ טמא בו, אף 'בגד' ו'עור' האמור במת - מפץ טמא בו.

מופנה!? דאי לא מופנה - איכא למפרך: מה לשרץ שכן מטמא בכעדשה, תאמר במת שאין מטמא בכעדשה אלא בכזית?

לאיי, אפנויי מופנה: מכדי שרץ אתקש לשכבת זרע, דכתיב [ויקרא כב,ד: איש איש מזרע אהרן והוא צרוע או זב בקדשים לא יאכל עד אשר יטהר; והנגע בכל טמא נפש] או איש אשר תצא [ממנו שכבת זרע], וסמיך ליה (ויקרא כב,ה) או איש אשר יגע בכל שרץ [אשר יטמא לו או באדם אשר יטמא לו לכל טמאתו]; וכתיב ביה בשכבת זרע (ויקרא טו,יז) וכל בגד וכל עור אשר יהיה עליו שכבת זרע [וכבס במים וטמא עד הערב]; 'בגד' ו'עור' דכתב רחמנא בשרץ - למה לי? שמע מינה לאפנויי.

ואכתי מופנה מצד אחד הוא; הניחא למאן דאמר 'מופנה מצד אחד למידין ואין משיבין' – שפיר; אלא למאן דאמר 'למידין ומשיבין' - מאי איכא למימר?

דמת - נמי אפנויי מופנה: מכדי מת אתקש לשכבת זרע, דכתיב [ויקרא כב,ד: איש איש מזרע אהרן והוא צרוע או זב בקדשים לא יאכל עד אשר יטהר; והנגע בכל טמא נפש, או איש אשר תצא ממנו] והנוגע בכל טמא נפש או איש אשר תצא ממנו [שכבת זרע], וכתיב ביה בשכבת זרע (ויקרא טו,יז) וכל בגד וכל עור אשר יהיה עליו שכבת זרע [וכבס במים וטמא עד הערב]; 'בגד' ו'עור' דכתב רחמנא במת למה לי? שמע מינה לאפנויי, והוי מופנה משני צדדין.

הניחא למאן דאמר 'דון מינה ואוקי באתרא' (איכא למימר דלא איצטריכא 'בגד' ו'עור' דמת אלא לאפנויי, דגמרינן לה משכבת זרע לקבולי טומאת מת, ומוקמינן טומאת מת באתרא: מה בשאר כלים טומאת שבעה - אף גבי מפץ טומאת שבעה); אלא למאן דאמר 'דון מינה ומינה' (דמילתא דילפינן ליה ממילתא אחריתי - לכל מילי דיינינן ליה מינה, מפץ במת לטומאת שבעה מנלן? (השתא בגד ועור דמת איצטריך) דאי [משרץ הוה גמר] אמינא טומאת ערב הוא דאית ליה) - מאי איכא למימר?

אמר רבא (וגזירת הכתוב הוא דלא אמרינן ביה דון מינה ומינה): אמר קרא: (במדבר לא,כד) וכבסתם בגדיכם ביום השביעי [וטהרתם ואחר תבאו אל המחנה] - כל טמאות שאתם מטמאין במת לא יהו פחותין משבעה.

ותהא שן ורגל חייב ברשות הרבים מקל וחומר: ומה קרן - שברשות הניזק אינו משלם אלא חצי נזק - ברשות הרבים חייבת, שן ורגל - שברשות הניזק משלם נזק שלם - אינו דין שברשות הרבים חייב?

אמר קרא [שמות כב,ד: כי יבער איש שדה או כרם ושלח את בעירה ובער בשדה אחר] ובער בשדה אחר [מיטב שדהו ומיטב כרמו ישלם] - ולא ברשות הרבים.

(בבא קמא כו,א)

מידי כוליה קאמרינן? פלגא קאמרינן (דתחייב כי קרן, דהא מקרן מייתי לה; וקרא ד'בשדה אחר' לחיובי ביה ברשות הניזק נזק שלם אתא, דהכי משמע: בשדה אחר - נזק שלם)! אמר קרא [שמות כא,לה: וכי יגף שור איש את שור רעהו ומת ומכרו את השור החי] וחצו את כספו [וגם את המת יחצון] - כספו של זה (קרן) ולא כספו של אחר.

ולא תהא שן ורגל חייבת ברשות הניזק אלא חצי נזק, מקל וחומר מקרן: ומה קרן, שברשות הרבים חייבת - ברשות הניזק אינה משלמת אלא חצי נזק, שן ורגל, שברשות הרבים פטורה - אינו דין שברשות הניזק [אינו] משלם [אלא] חצי נזק?

אמר קרא [שמות כב,ד: כי יבער איש שדה או כרם ושלח את בעירה ובער בשדה אחר מיטב שדהו ומיטב כרמו] ישלם (לגמרי משמע) - תשלומין מעליא.

ולא תהא קרן ברשות הרבים חייב מקל וחומר: ומה שן ורגל, שברשות הניזק נזק שלם - ברשות הרבים פטורה, קרן, שברשות הניזק חצי נזק - אינו דין שברשות הרבים פטורה?

אמר רבי יוחנן: אמר קרא: [שמות כא,לה: וכי יגף שור איש את שור רעהו ומת ומכרו את השור החי וחצו את כספו וגם את המת] יחצון (דקרא יתירא הוא, דנכתוב 'וחצו את כספו וגם את המת'; אלא לדרשא אתא: דאף ברשות הרבים נמי חייב) אין חצי נזק חלוק לא ברשות הרבים ולא ברשות היחיד.

ויהא אדם חייב בכופר (כגון במזיד ולא אתרו ביה, דליתיה בר קטלא ולא בר גלות) מקל וחומר: ומה שור, שאינו חייב (בחבלה) בארבעה דברים (צער ריפוי שבת ובושת, אלא נזק לחודיה) - חייב בכופר, אדם, שחייב בארבעה דברים - אינו דין שיהא חייב בכופר!?

אמר קרא [שמות כא,ל: אם כפר יושת עליו ונתן פדין נפשו] ככל אשר יושת עליו; 'עליו' - ולא על אדם (על נזקי שור משלמין כופר, אבל על נזקי אדם אין משלמין כופר, אלא: או מיתה או גלות).

ויהא שור חייב בארבעה דברים מקל וחומר: ומה אדם, שאינו חייב בכופר - חייב בארבעה דברים, שור, שחייב בכופר - אינו דין שיהא חייב בארבעה דברים?

אמר קרא [ויקרא כד,יט: ואיש כי יתן מום בעמיתו כאשר עשה כן יעשה לו]: איש בעמיתו (הוי בדין נתינת מומין) ולא שור בעמיתו (בעמיתו של בעליו).

איבעיא להו: רגל שדרסה על גבי תינוק בחצר הניזק (דחיובא דרגל בחצר הניזק הוא) - מהו שתשלם כופר? מי אמרינן מידי דהוה אקרן: קרן, כיון דעבד תרי ותלתא זמני אורחיה הוא, ומשלם כופר - הכא נמי לא שנא (דרגל מועדת מתחילתו היא להלך ולדרוס)? או דלמא קרן כוונתו להזיק, האי אין כוונתו להזיק?

תא שמע: '*הכניס שורו לחצר בעל הבית שלא ברשות, ונגחו לבעל הבית ומת: השור בסקילה, ובעליו - בין תם בין מועד - משלם כופר שלם - דברי רבי טרפון*'. כופר שלם בתם לרבי טרפון מנא ליה? לאו משום דסבר ליה כרבי יוסי הגלילי דאמר (בפירקין דלקמן (דף מב,א)) תם משלם חצי כופר ברשות הרבים, ומייתי (רבי טרפון לרשות הניזק כופר שלם) לה מקל וחומר מרגל (כי היכי דגמר לקרן תם לענין נזקין במתניתין; והכי גמר לה: מה שן ורגל, שפטורין ברשות הרבים לגמרי - ברשות הניזק כופר שלם, קרן – שברשות הרבים חצי כופר כרבי יוסי הגלילי - אינו דין שברשות הניזק כופר שלם! מדגמר רבי טרפון הכי) - אלמא איכא כופר ברגל (דאי לאו הכי - במאי מייתי לה?)!

אמר רב שימי מנהרדעא: תנא - מניזקין דרגל מייתי לה (ולעולם ליכא כופר ברגל, והכי גמר רבי טרפון: מה רגל - שברשות הרבים פטור מנזקין - ברשות הניזק נזק שלם, קרן - שברשות הרבים חצי כופר כרבי יוסי הגלילי - אינו דין שברשות הניזק כופר שלם!?).

ולפרוך: מה לניזקין דרגל שכן ישנן באש (תאמר בכופר שאינו באש, כדאמרינן בפרק קמא (דף י,א))?

מִטָּמוּן (שפטור באש וחייב ברגל; ומייתי לה הכי: מה רגל - שברשות הרבים פטורה מכלום - חייבת ברשות הניזק אפילו על הטמון נזק שלם, קרן – שברשות הרבים חצי כופר כו').

מה לטמון שכן ישנו בבור (שאם היה גדי טמון בשק או במרצוף ונתגלגל ונפל לבור - חייב)?

מִכֵּלִים (פטר בהו את הבור, ומכלים דרגל מייתי לה, וכדפרישית).

מה לכלים שישנן באש?

מכלים טמונים (דרגל מייתי לה).

מה לכלים טמונים, שישנן באדם!?

אלא - לאו שמע מינה מכופר דרגל מייתי לה, אלמא איכא כופר ברגל?

שמע מינה!

אמר ליה רב אחא מדפתי לרבינא: הכי נמי מסתברא דאיכא כופר ברגל; דאי סלקא דעתא ליכא כופר ברגל, ותנא מניזקין דרגל מייתי לה – לפרוך: מה לניזקין דרגל שכן ישנן ברגל (תאמר בכופר שאינו ברגל)! אלא - לאו שמע מינה מכופר דרגל מייתי לה! אלמא איכא כופר ברגל - שמע מינה.

משנה:

אדם מועד לעולם, בין שוגג בין מזיד, בין ער בין ישן;

סימא את עין חבירו (אפילו בשוגג) ושיבר את הכלים - משלם נזק שלם.

גמרא:

קתני '*סימא את עין חבירו*' דומיא ד'*שיבר את הכלים*': מה התם (כלים): נזק - אִין, ארבעה דברים – לא (דלא שייכי בהו), אף סימא את עין חבירו (בשוגג): נזק – אִין, ארבעה דברים לא (דלא מחייבי ארבעה דברים, אלא: או מזיד או קרוב למזיד דומיא: ד'כי יריבון אנשים' (שמות כא,יח) דהתם כתיב ריפוי ושבת).

(בבא קמא כו,ב)

מנא הני מילי (דנזק חייב אפילו שוגג)?

אמר חזקיה - וכן תנא דבי חזקיה: '*אמר קרא* [שמות כא,כה: כויה תחת כויה] *פצע תחת פצע* [חבורה תחת חבורה] (קרא יתירא הוא, להך דרשה, דהא כתיב [ויקרא כד,יט: ואיש] כי יתן מום בעמיתו - כאשר עשה [כן יעשה לו (פסוק כ) שבר תחת שבר עין תחת עין שן תחת שן כאשר יתן מום באדם כן ינתן בו]; 'וכויה' ו'חבורה' - דרשינן ב'החובל' (לקמן דף פד,ב)) *לחייבו על השוגג כמזיד ועל האונס כרצון.*'

האי - מבעי ליה ליתן צער במקום נזק (דאפילו היכא דאיכא נזק - משלם נמי צער; דלא תימא צער דכתבה רחמנא - היינו בדליכא נזק, כגון כוואו בשפוד על צפרנו דלא אפחתיה מכספיה; ולהך דרשה מפקינן ליה בהחובל)!?

אם כן לכתוב קרא 'פצע בפצע'; מאי 'תחת פצע'? - שמע מינה תרתי [עיין במלבי"ם].

אמר רבה:

1. היתה אבן מונחת לו בחיקו ולא הכיר בה, ועמד, ונפלה: לענין נזקין – חייב (דהא אפקינן שוגג כמזיד ואונס כרצון), לענין ארבעה דברים - פטור, לענין שבת - מלאכת מחשבת אסרה תורה (שנתכוין לעשות מלאכה, אלא כסבור שהיום חול, או סבור שמלאכה זו מותרת; וכל הני דאמרינן הכא - לא נתכוונו לעשות המלאכה, הלכך פטור), לענין גלות (כגון אם נפלה על האדם ומת) – פטור (דגבי גלות כתיב 'מכה נפש בשגגה' (במדבר לה) ולא מיקרי 'שגגה' אלא היכא דהוה ליה ידיעה מעיקרא, וזה לא הכיר בה מעולם), לענין עבד (אם נפלה על עבדו וסימאה עינו) - פלוגתא דרבן שמעון בן גמליאל ורבנן, דתניא: '*הרי שהיה רבו רופא ואמר לו "כחול עיני" - וסימאה, "חתור לי שיני" – והפילה: שיחק באדון ויצא לחרות; רבן שמעון בן גמליאל אומר* [שמות כא,כו: וכי יכה איש את עין עבדו או את עין אמתו] ושיחתה [לחפשי ישלחנו תחת עינו]*- עד שיתכוין לשחתה*.
2. הכיר בה ושכחה, ועמד ונפלה: לענין נזקין – חייב; לענין ארבעה דברים - פטור (דאף על גב דהכיר בה - הויא שכחה שוגג ולא פשיעה); לענין גלות – חייב, דאמר קרא [במדבר לה,יא: והקריתם לכם ערים ערי מקלט תהיינה לכם ונס שמה רצח מכה נפש] בשגגה - מכלל דהוה ליה ידיעה, והא - הויא ליה ידיעה; לענין שבת - פטור (ואף על גב דמקריא שגגה, לענין גלות פטור בשבת, דבעינן 'מלאכת מחשבת': שנתכוין לעשות מלאכה וכסבור שהיום חול, וזה לא נתכוין); לענין עבד - פלוגתא דרבן שמעון בן גמליאל ורבנן;
3. נתכוין לזרוק שתים וזרק ארבע: לענין נזקין – חייב; לענין ארבעה דברים – פטור; לענין שבת (פטור) - מלאכת מחשבת בעינן; לענין גלות (חייב, דכתיב) [שמות כא,יג: ו]אשר לא צדה [והאלקים אנה לידו ושמתי לך מקום אשר ינוס שמה] אמר רחמנא - פרט לנתכוין לזרוק שתים וזרק ארבע (שאינו בתורת (שמות כא,יד) **וכי יזיד איש** [על רעהו להרגו בערמה מעם מזבחי תקחנו למות] אלא בתורת 'ושמתי לך מקום [אשר ינוס שמה] [שמות כא,יג]; לישנא אחרינא: **'ואשר לא צדה' - פרט למתכוין כו'**: דפטור מגלות, דהכי משמע 'אשר לא צדה': שלא נתכוין לצדד ולזרוק אצלו – ינוס, פרט לזה שצדה); לענין עבד - פלוגתא דרבן שמעון בן גמליאל ורבנן.[## אם צדה – קרוב למזיד; אבל אשר לא צדה עיר מקלט קולטו – נמוקי יוסף]
4. נתכוין לזרוק ארבע וזרק שמנה: לענין נזקין – חייב; לענין ארבעה דברים – פטור; לענין שבת: באומר "כל מקום שתרצה תנוח" – אִין (חייב, שהרי יש כאן מלאכת מחשבת: דזרק ארבע), אי לא – לא (אבל נתכוין לזרוק שתים וזרק ארבע - אפילו אמר "כל מקום שתרצה תנוח" – פטור: שעיקר מחשבתו אינה למלאכה); לענין גלות: 'אשר לא צדה' - פרט לנתכוין לזרוק ארבע וזרק שמנה; לענין עבד - פלוגתא דרבן שמעון בן גמליאל ורבנן;
5. ואמר רבה: זרק (בעל הכלי כלי מראש הגג) כלי מראש הגג, ובא אחר ושברו במקל - פטור (זה ששברו במקל קודם שבירתה); מאי טעמא? מנא תבירא תבר (שהרי סופה לישבר);
6. ואמר רבה: זרק (מזיק) כלי מראש הגג, והיו תחתיו כרים או כסתות, בא אחר וסלקן, או קדם וסלקן – פטור; מאי טעמא? בעידנא דשדייה פסוקי מפסקי גיריה (שהרי מזריקתו אין סופו לישבר עד שינטלו הכרים וזה שנטל הכרים ואפילו הזורק עצמו נטלן – פטור, דגרמא בניזקין הוי).
7. ואמר רבה: זרק תינוק מראש הגג, ובא אחר וקבלו בסייף: פלוגתא דרבי יהודה בן בתירא ורבנן, דתניא: '*הכוהו עשרה בני אדם בעשרה מקלות, בין בבת אחת בין בזה אחר זה – כולן* *פטורין* (דבעינן שיכה 'כל נפש אדם' - כל הנפש, ואין כאן מכה 'כל הנפש' - ופטורים ממיתה; לרבי יהודה בן בתירא חייב זה שקיבלו בסייף מפני שקירב את מיתתו)*;*

(בבא קמא כז,א)

*רבי יהודה בן בתירא אומר: בזה אחר זה האחרון חייב מפני שקירב מיתתו*.'

1. בא שור (מועד) וקבלו בקרניו (ומת): פלוגתא דרבי ישמעאל בנו של יוחנן בן ברוקא ורבנן (לענין כופר), דתניא: '[שמות כא,ל: אם כפר יושת עליו] *ונתן פדיון נפשו* [ככל אשר יושת עליו] *- דמי ניזק; רבי ישמעאל בנו של רבי יוחנן בן ברוקא אומר: דמי מזיק* (לרבי ישמעאל דאמר 'כופר - במזיק שיימינן' - משלם כופר, אבל לרבנן - דשיימינן בניזק – האי [תינוק] לא הוה ליה דמים, ופטור);
2. ואמר רבה: נפל מראש הגג ונתקע באשה – חייב בארבעה דברים (וכגון שנפל ברוח מצויה, דהוה ליה קרוב למזיד) וביבמתו - לא קנה (אף על פי ששנינו (יבמות דף נג,ב): 'הבא על יבמתו בין בשוגג בין במזיד – קנה', הני מילי היכא דנתכוין לביאת אשה אחרת, אבל זה - לא נתכוין לשום ביאה! הלכך לא קנה; ואם חזר ועשה אחד מן האחין בה מאמר - פסלה עליו): חייב בנזק בצער בריפוי בשבת, אבל בושת – לא, דתנן: '*אינו חייב על הבשת עד שיהא מתכוין*.
3. ואמר רבה: נפל מראש הגג ברוח שאינה מצויה, והזיק ובייש - חייב על הנזק ופטור בארבעה דברים; ברוח מצויה והזיק ובייש - חייב בארבעה דברים ופטור על הבשת, ואם נתהפך (לאחר שהתחיל לנפול) - חייב אף על הבשת (דנתכוין לנפול על האדם להנאתו, אף על פי שלא נתכוין לשם בשת) דתניא: '*ממשמע שנאמר* [דברים כה,יא: כי ינצו אנשים יחדו איש ואחיו וקרבה אשת האחד להציל את אישה מיד מכהו] *ושלחה ידה* [והחזיקה במבשיו] *- איני יודע שהחזיקה? מה תלמוד לומר 'והחזיקה'? לומר לך: כיון שנתכוין להזיק - אף על פי שלא נתכוין לבייש*.
4. ואמר רבה: הניח לו גחלת על לבו ומת - פטור (שהיה לו לסלקה); על בגדו ונשרף – חייב (דהא דלא סלקה - סבר "אתבעיניה ליה בדינא ויפרע לי").

אמר רבא: תרוייהו תננהי: 'על לבו' – דתנן [סנהדרין פ"ט מ"א]: '*כבש עליו* (שתקפו שם) *לתוך האור או לתוך המים ואינו יכול לעלות משם ומת* (עד שמת) *– חייב; דחפו לתוך האור או לתוך המים ויכול לעלות משם ומת – פטור*';

'בגדו' – דתנן [בבא קמא פ"ח מ"ז]: '*"קְרַע את כסותי", "שַבֵּר את כדי" – חייב* (דהכי קאמר ליה: אם תרצה - קרע ושלם); (אבל פירש לו) *"על מנת לפטור" – פטור.*'

בעי רבה: הניח גחלת על לב עבדו – מהו? כגופו דמי או כממונו דמי?

אם תמצא לומר כגופו דמי - שורו מהו?

הדר פשטה: עבדו – כגופו (ואם הניח אדם גחלת על לב עבדו – פטור, שהיה לו לעבד לסלקה); שורו – כממונו (שאין בו דעת לסלקה וחייב).

הדרן עלך כיצד הרגל

1. הפיסוק – לפי רש"י; אך אי זה הפשט במשנה, אלא: כיצד 'הרגל מועדת לשבר בדרך הילוכה'?, שכך ['הרגל מועדת לשבר בדרך הילוכה'] נאמר במשנה הקודמת, בדף טו,ב; ומשנה זו מפרשת את המשנה ההיא. וראה הערה להלן. [↑](#footnote-ref-1)